Aniztasunaren, berdintasunaren, elkarbizitzaren, justiziaren... EUSKARAREN ETORKIZUNEKO HIRIA - Sustatu.eus - Teknologia albisteak\nAniztasunaren, berdintasunaren, elkarbizitzaren, justiziaren... EUSKARAREN ETORKIZUNEKO HIRIA\n2022-03-01 : 13:42\nIruñeko Udala da zentzugabekeria horren erantzule nagusia eta, hori gauzatzeko, Nafarroako gobernuaren laguntza eta konplizitatea du, azken finean berak ematen baitio bidea hizkuntza-eskubideen urraketa horri.\nAniztasunaren, berdintasunaren, elkarbizitzaren, justiziaren…EUSKARAREN ETORKIZUNEKO HIRIA\nDatuei erreparatzen badiegu, oso argigarria da hauen interpretazioa. Euskarazko eskaintza eskasa eta desorekatua da.\nIruñean dauden 12 udal haur eskoletatik bakarra dago euskaraz murgiltze ereduan. Horrek esan nahi du eskola horietan eskainiko diren 1.069 plazetatik 130 bakarrik izango direla euskaraz (%12'16a).\nIruñeko haurren hizkuntza-eskubideen aurkako eraso zuzena da. Familia guztien eskubidea baita Iruñeko auzo guztietan euskarazko haur-eskolak izatea, etxetik gertu.\nHezkuntza sistemaren bidez, etorkizuneko Nafarroa eraikitzeko oinarriak ezartzen dira, hala nola, nolako jendarte eta harremanak nahi ditugun.\nIruñeko auzokide guztiok izan beharko genuke euskaraz hezi eta bizitzeko eskubidea. Euskaraz heztea ez da hautu pertsonal isolatua, baizik eta Nafarroako herritar egiten gaituen kohesio eta berdintasunaren oinarri. Gure haurrak arrazakerian, matxismoan edo LGTBI fobian hezi nahi ez ditugun moduan, ez ditugu hezi nahi gutxiagotutako hizkuntzari bizkar emanez. Hizkuntza eta pertsona guztiek balio berbera dutela erakutsi nahi diegu, eta horien guztien errespetutik, Iruñeko jendarte eta kulturaren parte den euskara, auzo eta haur guztiei zabaldu nahi diegu. Hainbat jatorri, kultura, izaera edo bizitza izan arren, lurralde honetan elkarbizitza egitea tokatu zaigu, beraz, haur guztiek izan beharko lukete aukera Iruñea eta Nafarroako berezko hizkuntza ezagutu, eta elkarren arteko harremanak zabaltzeko. Horretaz gain, gutxiagotutako hizkuntzari gure bizitzetan tokia eginez, bestelako kulturen errespetuan ere heziko ditugu etorkizuneko Iruindarrak.\nEuskara gutxiago emanez, nola biziko dira berdintasunean geroko hiritarrak? Bertoko hizkuntza auzo guztietara ez zabaltzea, haur askori ateak ixtea da, aukera berdintasuna ez bermatzea eta hizkuntza batzuk besteek baino gehiago balio dutela erakustea da, pertsona batzuk besteek baino gehiago balio izango balute bezala.\nEuskarazko murgiltze eredua da aniztasun eta justizian hezten duen eredua, eta horretarako, auzo guztietan euskara eta gaztelania erabat menperatzeko gai izango diren haur eskola ereduak behar ditugu, bai eta, etorkizunean, bestelako hizkuntzak ikasi ahal izateko gaitasuna handituko diena. Hori guztia eskaintzen du euskarazko murgiltze ereduak.\nHezkuntza eredua publikoa eta kolektiboa den heinean, justizia, berdintasun eta bizikidetzaren alde egin behar du, beraz, hautu indibidualetik harago doa. Oinarri horiek dituen hezkuntza eskaintza bat egin ezean, nekez egin dezakete herritarrek horren aldeko apustua.\nEuskarazko murgiltze eredua euskara zein gaztelaniaren ezagutza egokia bermatzen dituen eredu bakarra dela azaldu gabe, nekez eraikiko dugu hiri berdinzaleago bat eta auzo eta pertsona guztiei aukera berdinak bermatu ezean, nekez eraiki dezakegu hiri justuago bat.\nIruñeko Udala, Maia eta Navarra Sumaren erabakiekin, erabat beste aldera ari da egiten. Baina argi dugu: borondate politikoarekin egoera irauli daiteke. Iruñeko auzo guztietan euskarazko haur eskolak edukitzetik urrun gaude. Hala ere, Udaleko alderdiek zein Gobernuko alderdiek hizkuntza eskubideei begira erantzun beharra dute, arduraz, ausardiaz eta justiziaz.\nLezkairun, Mendillorrin, Alde Zaharrean, Arrosadian, Arrotxapean, Donibanen, Azpilagañan, Mendebaldean, Etxabakoitzen, Iturraman, Ezkaban, Sanduzelain, Erripagañan, Buztintxurin, Txantrean zein Zabalgunean EUSKARAZ HEZI ETA BIZITZEKO ESKUBIDEA denona da.\nIDAZKI HAU IRUÑEKO EUSKALGINTZAK GAUR EMANDAKO PRENTSAURREKOAREN TESTUA DA.


Sarcé - Wikipedia, entziklopedia askea.\nRoger FRESNEAU (2014-2020)\n47° 43′ 13″ N, 0° 13′ 14″ E / 47.720277777778°N,0.22055555555556°E / 47.720277777778; 0.22055555555556Koordenatuak: 47° 43′ 13″ N, 0° 13′ 14″ E / 47.720277777778°N,0.22055555555556°E / 47.720277777778; 0.22055555555556\nMayet, Aubigné-Racan, Coulongé eta Pontvallain\nSarcé Frantziako udalerria da, Sarthe departamenduan dagoena, Pays de la Loire eskualdean. 2013an 286 biztanle zituen.\n2007an Sarcé udalerrian erroldatutako biztanleak 286 ziren. Familiak 116 ziren, horien artean 24 pertsona bakarrekoak ziren (4 bakarrik bizi ziren gizonak eta 20 bakarrik bizi ziren emakumeak), 40 seme-alabarik gabeko familiak ziren, 44 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 165 etxebizitza zeuden, 115 familiaren etxebizitza nagusia ziren, 40 bigarren erresidentzia ziren eta 10 hutsik zeuden. 162 etxeak ziren eta 2 apartamentuak ziren. 115 etxebizitza nagusietatik 96 bere jabearen bizilekua ziren eta 19 alokairuan okupaturik zeuden; 1ek gela bat zuen, 3 etxek bi zituzten, 27 etxek hiru zituzten, 34 etxek lau zituzten eta 51 etxek bost zituzten. 81 etxek euren parking plaza propioa zuten azpian. 56 etxetan ibilgailu bat zegoen eta 55 etxetan bat baino gehiago zituzten.\nSarcé udalerriko biztanleria-piramidea 2009an .\n2007an lan egiteko adina zuten pertsonak 173 ziren, horien artean 131 aktiboak ziren eta 42 inaktiboak ziren. 131 pertsona aktiboetatik 122 lanean zeuden (66 gizon eta 56 emakume) eta 10 langabezian zeuden (3 gizon eta 7 emakume). 42 pertsona inaktiboetatik 17 erretiraturik zeuden, 12 ikasten zeuden eta 13 "bestelako inaktibo" gisa sailkaturik zeuden.\n2009an Sarcé udalerrian 111 unitate fiskal zeuden, 274 pertsonek osaturik. Pertsona bakoitzeko diru-sarrera fiskalaren mediana urteko 16.724 euro zen. \n2007an zeuden 8 komertzioetatik, 2 eraikuntza enpresak ziren, 1 ibilgailuen saltze eta konpontze enpresa zen, 1 finantziazio enpresa zen, 1 zerbitzu enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2000. urtean Sarcé udalerrian 17 nekazaritza-ustiategi zeuden, 1.166 hektarea erabiltzen.\nBNF: 15273879v (data)\nOrriaren azken aldaketa: 2 urtarrila 2020, 19:59.


Atunketaria | Bermeo\n‘atunketaria’rekin etiketatutako sarrerak\tPiraten bahiketa saiakera, ‘Zigortzaileak’ Bermeon eta Antonio Karmona\n2011(e)ko Martxoak 8\nPirata batzuk ‘Felipe Ruano’ atunketaria bahitzen saiatu ziren, ‘Zigortzaileak‘ filma Bermeoko Nestor Basterretxea aretoan izan genuen ikusgai eta Antonio Karmonaren gol baten bideo bat partekatu dituzue gurekin aste honetan Facebookeko hesian.\nIrakurri edo entzun zenuten piraten albistea? Susto ederra eraman behar izan zuten ‘Felipe Ruano’ atunketariko langileak. Asteartean pirata batzuk atunketaria bahitzen saiatu ziren Somaliako kostaldetik 270 miliara zegoenean. Eskerrak sustoa baino ez zela izan! Itxaso Apraizek ‘Zigortzaileak’ filma zapatuan eta domekan (aurreko asteburuan), arratsaldeko 17:00etan, ikusgai izango genuela jakinarazi zigun ostiralean. Bermeoko Nestor Basterretxea aretoan izan genuen. Horrez gain, galdera bat bota zigun: “filmaren gai nagusia korapilatsua da, baina horri buruz zerbait jakitea ez dago gaizki, ezta?“. Joan al zineten filma ikustera? Zer iruditu zitzaizuen?\nKirola da gaurko azken gaia, zehazki futbola. Asteartean, asteazkenean eta ostegunean ligaren 26. jardunaldia ikusi genuen, eta Amaia Fernandezek Antonio Karmona bermeotarraren gol bat gogoratzeko bideo bat partekatu nahi izan zuen gurekin. Eskerrik asko! Honenbestez, amaitutzat emango dugu gaurko laburpena. Mila esker herriko informazioa gurekin partekatzeagatik. Hurrengo astean gai berriekin bueltatuko gara. Agur bero bat eta ondo izan!\nCategories: Albisteak, Bideoak, kirolak, kultura\tTags: antonio, aretoa, atunketaria, bahiketa, basterretxea, felipe, filma, futbola, gol, jardunaldia, karmona, kirola, kostaldea, nestor, Piratak, ruano, somalia, zigortzaileak\tRSS


Auzoetatik: hirigintza komunitarioa | Iritzia | Berria\nAuzoetatik: hirigintza komunitarioa\nGero eta gehiago gara munduan hirietan bizi garenok. Gainera, hiri horiek gero eta biztanle gehiago biltzen dituzte. Are gehiago, hiri erraldoi horietako auzoak gehiago eta handiagoak dira. Hiriek, oraindik, menpekotasun nabarmeneko «sistema» sortzen dute. Izan ere, hirietan bertan kontsumitzen den energia, beharrezkoak diren elikagaiak edota sortzen diren hondakinen ehuneko oso txiki bat produzitzen/kudeatzen da. Eta menpeko sistema hauek gero eta orokortuagoak daude munduan.\nHiriak etengabeko berregite eta aldaketa prozesuan daude, sakonekoak zein azalekoak. Horretarako eredu ezberdinak erabiltzen dira. Tamalez, Euskal Herriko hirietan eredu neoliberal gordinenaren alde egin izan da gehienetan. Horrela, hirien erdigunea eta periferiako auzoen arteko ezberdintasunak areagotu, ezberdintasun sozialen arrakala handitu, hiriak etengabeko eskaparate batean bihurtu, ez-lekuak biderkatu edota nabarmena izaten da ekimen herrikoiei gero eta traba gehiago jartzea kultura sortzeko ahaleginean. Dena gero eta aseptikoago, arautuago eta itxuraz berdintsuagoa da; hemen zein milaka kilometrotara, uniformizazioa alegia.\nGure hiriek gero eta lur eremu handiagoak erabiltzen dituzte, lurra lurzoru bihurtuz. Horregatik, besteak beste, urtero porlanizatutako eremu berrien ehuneko handi bat beraiei dagokie. Gaur egun, hiriek duten erronka nagusietako bat horretan datza: hirigintza jarduera eta planifikazioen erdigunean hirien barneko berregitea eta horiei lotutako politikak auzokideen beharretara egokitzea. Noski, eredu hau auzo berriak etengabe eraiki, periferiaren periferia sortu, saihesbidearen saihesbidea egin eta orain arteko ereduekin apurtzea ekarriko luke. Eredu aldaketa zaila bezain ezinbestekoa, barnera begiratzeko ariketa, hirigintzan bestelako irizpideak kontuan hartu behar direlako: inklusibotasuna, komunitatea, justizia soziala, zeharkakotasuna eta tokiko eskala.\nGure euskal eskala txikian, esaterako, gure hiriak nortasun, elkarbizitza, ekonomia, behar, ezaugarri eta errealitate ezberdinak dituzten auzoez eratuta daude. Norberaren bizitza eskala, kasuak kasu, bere auzoaren edota gertuko auzoetako distantziara laburbildu daiteke. Horrela, auzo horien zerbitzu publikoen kalitatea eta eskuragarritasuna, mugikortasun jasangarrirako aukerak, gizarte kohesioa, metabolismo demografikoa edota hiri-morfologia bezalako irizpideek auzo bakoitzaren errealitatea eta beharrak irudika dezakete. Horregatik, hirigintzaren eredu aldaketan auzoen eskala eta bertako komunitatea kontuan hartzea beharrezkoa da.\nAuzoko komunitatetik diagnostikatu, planifikatu eta ekin\nHiriek, orokorrean, epe labur, ertain eta luzera begirako erronka garrantzitsuak dituzte. Horietan, badira batzuk saihetsezinak direla: energiaren produkzio deszentralizatuak eta kontsumoak murriztea, mugikortasun-politiken bidez ibilgailu pribatuei lehentasuna kentzea, aniztasuna, dependentzia, zerbitzu publikoen deszentralizazioa, hezkuntza, ekonomia propioak egituratzea... Eta hirigintza eta planifikazioarekin lotutako politikek berebiziko garrantzia dute horretan, bizitza erdigunean jartzeko ahaleginean. Beste behin ere argi gelditzen da planifikazioak zeharkakotasuna eskatzen duela, hau da, politika integralak.\nBaina erronka horiei heltzeko, administrazioaren egiturak ere egokitu behar dira, derrigorrez. Hirien eskalan, argi geratzen da udal egiturak ez daudela oraindik prest auzoetan ematen diren errealitate konplexuei erantzun integralak emateko. Elkarren artean ia harremanik ez duten eta bizilagunekin harreman gutxiago duten eremu estankoetan oinarritutako udal-funtzionamendua iraungi egin da. Udal-egitura zeharkakoago baterantz aurrera egin behar da, lantaldeekin eta herritarrekin modu aktiboan lankidetzan arituz, jakintzak eta ezagutza bateratuz, alternatibak planteatzeko. Horretan, metodologia interesgarriak garatu izan dira. Horien arteko bat Iruñeko Sanduzelai auzoan, auzo ekimenetik bultzatutako Erdigune proiektuaren harira, auzoaren alde zaharrena sozio-urbanistikoki biziberritzeko prozesu integrala eta komunitarioa.\nProzesu horretan egindako diagnostiko parte-hartzailean auzo askotan errepikatzen diren errealitateak identifikatzen ziren. Esaterako, zahartze prozesua eta auzokide nagusien autonomia maila gero eta txikiagoa izatea. Prozesu honetan komunitate sendo bat izateak errealitate berriari heltzeko aukerak irekitzen ditu, izan ere, belaunaldi ezberdinetako auzokideen arteko sareak egonik elkarlaguntza eta elkarzaintza eraginkorrago eta humanoago bat bideratzeko aukerak biderkatzen dira. Horretan ezinbestekoak bihurtzen dira gune edota espazio komunitarioak eta erabilera anitzeko eraikinak. Horiek auzoetako elkargune, gatazkagune eta bihotzak dira: plaza, zentro komunitarioa, liburutegia, eskola, osasun etxea, merkatua...\nIbilgailu pribatuaren gehiegizko presentzia, etxebizitzen eta kaleen kalitatea, sakoneko behar sozialak, aparkalekuen afera, kalearen berreskurapena, erreferentziazko guneak lotzeko bide seguruak, hutsik dauden bajerei irtenbidea ematea eta bestelako errealitateak identifikatu egin ziren auzokideen aldetik. Horri lotuta, bertakotze planak etxebizitza politiketan txertatzea aukera bat da, hau da, norberaren auzoan gelditzearen aldeko apustua egiten duten gazte horiek lehenestea. Nagusien eta gazteen beharrak eta auzoetan egon daitezkeen etxebizitza-baliabideak uztartzea tokian tokiko errealitatean oinarritutako proposamen zehatzak eskatzen ditu. Auzo eskalako ekonomian sakontzea zen identifikatutako beste erronka bat. Horretan, ezinbestekoa litzateke jarduera ekonomikoen dibertsifikazioa eta komertzioa sendotzea. Prozesu luze, zail eta eraikitzailea.\nBarnera begiratzeko unea da. Hirigintza komunitatetik bideratzeko aukera dago, auzotik, nola bestela?


Kultura kalean — Eibar.ORG | Eibarko peoria\nHemen zaude: Hasiera / Blogak / Amatiño / Kultura kalean\nAmatiño 2014/10/07 00:05\nUstebako ikuskizun bitxia bezain atsegina eskaini ziguten aurreko larunbatean, Bergaran, bertako Orkestra Sinfonikoaren soka-taldeak eta Osintxuko Musiraka taldeko dantzariek, Beart elkarteko artista jendea tarteko. Kultura kaleratzea zen asmoa eta, hain zuzen, asmatu zuten.\nGaiak eta doinuak gizarteratzeko orduan, ez dira inondik ere ezezagunak Bergarako Orkestra Sinfonikoaren ahalmenak eta erakutsi ohi dituen joerak. Nabarmena gero, Alfredo Chirlaque zuzendariaren eragina, eta “belarri bistakoa” haren sena hainbat musikal, zine-banda eta euskal kanta egokitze eta moldatzerakoan: Sorotan bele, Mecano, Benito Lertxundi... “Out of Africa”, “Moulin Rouge”, “Lord of the rings”… Beti ere, zer esanik ez, Bergarako soka-taldeak ohiturik gauzkan bikaintasunaren lepotik.\nAitortu behar dut, ostera, sekula ikusi gabe nituela Osintxuko dantzariak. Joño… surprise, surprise… dantzari ikusgarriak gero, ikustea merezi dutenetakoak alegia. Politto asko, aurrez grabatuta ekarri zituzten soinu-uhinen haritik; eta, aparteko antzezkizun dotorea, berriz, Bergarako musikarien sokatik: gorputza zuten liraina eta, oinak zebiltzaten aidean...\nLarunbat eguerdian, San Martin Agirre plazan, ez genuen guk kulturaren aukerarik egin. Kulturak harrapatu gintuen gu. Horixe zen, antza, helburua: mortalak esan beharrik gabe, isilik misilik, ia-ia ezustean, kultura kaleratzea.\nBergarako Orkestra Sinfonikoaren soka-taldea\nOsintxuk hiru auzo ditu: MUSkitxu, IRAba eta KAparra. Horra, nondik, “Musiraka” dantza-taldearen izena. 2005ean sortua, Amaia Agirreren eta beste hogeitaka lagunen eraginez.\nEtorkizuna emakumeena omen...


25 urte bete ditu dFeriak - Albisteen atala - Kultura - Kultura\n25 urte bete ditu dFeriak\nMartxoaren 11tik 14ra ospatuko da Donostiako Arte Eszenikoen jaialdiaren 25. urteurrena. Sarrerak salgai daude.\nAntzerkia, dantza eta bestelako diziplina anitzak gerturatzen ditu dFeria jaialdiak, Donostia egun horietan arte eszenikoen hiriburu bihurtuz. Mende laurdena ospatuko du aurten, eta horren aitzakian egitarau berezia osatu du.\n32 konpainiak hartuko dute parte, martxoaren 11tik 14ra bitartean, 33 ikuskizun aurkeztuz eta 36 emanaldi eskainiz. Baina urteurrenaren aitzakian, eta feriako giroa asteburutik hauspotu asmoz, martxoaren 9 eta 10erako ere hiru emanaldi berezi antolatu dituzte. Egitarau osoa dferia.eus-en dago ikusgai.\nBoterea izango da edizio honetako ardatza. Zerbait egiteko edo zerbait izateko gaitasuna izan liteke boterea, baina dFeriak beste ikuspuntu batetik jorratuko du gaia: nagusitasun hegemonikoa izateko edo aginte gorena islatzeko gaitasuna islatuz.\nIkuskizunetarako sarrerak salgai daude dagoeneko, antzokietako lehiatiletan eta donostiakultura.eus/sarrerak webgunean.\ndFeria programa 2019


Beste bi greba egun arrakastatsu Bizkaiko Etxez Etxeko Laguntza zerbitzuan\nJarraipena oso handia izan da sektoreko langileen artean. Hiritarrak mugimendu feministak babestutako martxoaren 4ko manifestaziora joateko dei egin diete.\nSektoreko langile gehienek greba eta mobilizazio deialdiarekin bat egin dute. Manifestazioa sektoreko bi enpresen aurretik pasatu da, Aztertzen eta Aurrerantz, eta Bilboko Udalaren aurrean bukatu. Horrela, gatazkan inplikaturik dauden eragile nagusiak interpelatu ditugu: udalak eta patronalak.\nIzan ere, 23 greba egun ostean, patronal eta erakundeek ez dute inongo pausurik eman gatazkaren konponbiderako. Sindikatuok uste dugu udalek 10.000 lagun baino gehiago artatzen dituen eta 1.500 langile baino gehiagori lana ematen dien zerbitzu honekin bukatzeko erabakia hartu dutela. Dirutza suposatzen diela iritzita zaintza lanak familien eremura edota ezkutuko ekonomiara bueltatzeko apustu irmoa egin dute.\nHorrek bakarrik azaldu dezake zerbitzu orduen galera eta finantziazioaren murrizketa. Izan ere, finantziazio falta honen ondorioz azken urteetan ematen ari diren lizitazioak beheranzko enkantetan bihurtu dira, zeinetan zerbitzua azpikontratatzeko elementurik garrantzitsuena haren merkatzea bihurtu den. Honek, langileen lan baldintzetan eragin zuzena ari da izaten: 4 urte daramatzate hitzarmena berritu gabe, 7 urte daramatzate soldatak izoztuta, bizitzarekin bateraezina den malgutasuna pairatzen dute, besteak beste. Era berean, zerbitzuaren kalitatean ondorio nabarmenak ari da izaten, erabiltzaileei atentzio berdinak edo gehiago ematen zaie orain dela urte batzuk baino denbora gutxiagoan edo berdinean.\nHonengatik guztiagatik, langileak mobilizatzen ari gara. Ez dugu onartuko hondar-zerbitzu batean bihurtzea bere behar soziala erabat agerikoa denean. Ez gara konformatuko lan baldintza prekario batzuekin. Borrokaren erdigunean zaintza lana dago, emakumeek pairatzen dugun soldata arrakala eta prekarietatea. Gure borroka, horrenbestez, borroka feminista da.\nHurrengo astean kalean jarraituko dugu Etxez Etxeko Zerbitzuaren defentsan:\nMartxoak 4: 19:00etan manifestazioa Bizkaiko Foru Aldunditik mugimendu feministarekin batera .\nMartxoak 5: 11:00etan manifestazioa Unamuno plazatik.\nMartxoak 6: 11:00etan EUDELen aurrean eserialdia eta manifestazioa udaletxeraino.\nMartxoak 7: 11:00etan kontzentrazioa eta prentsaurrekoa Bilboko Udaletxearen aurrealdean.\nEtxez Etxeko Laguntzako langileok, gainera, martxoaren 8ko greba feministarekin bat egiten dugu eta geure egiten ditugu egun horretan egingo diren aldarrikapenak


Munduan zehar bidaia, Gabonetako ospakizunetan barrena - Aia orio - Karkara.eus\nMunduan zehar bidaia, Gabonetako ospakizunetan barrena\nKarkara 2019-12-26 11:00\nGabonak ate joka dira, eta horrekin batera apaingarriz, argiz eta opariz bete dira Aiako eta Orioko etxeak eta\nkaleak. Bereziak izaten dira herritarrentzat, familian eta lagun artean igarotzeko egunak baitira. Hori\ndela-eta, normala izaten da atzerrian bizi diren herritarrak Gabon garaian sorterrian ikustea.\nDena dela, esanahi bat baino gehiago dituzte Gabonek, kristautasuna eta mito paganoak uztartzen baitira egun horien bueltan. Alde batetik, Jesusen jaiotza ospatzen dute kristauek, baina azken urteetan, indarra hartu dute Olentzerok eta Mari Domingik ere. Azken horiek euskal mitologiako pertsonaiak dira, antzinako euskaldunek neguko solstizioaren etorrera ospatzeko sortuak.\nAbenduaren 20an iritsiko dira aurten Aiara, eta abenduaren 24an, Gabon egunean, helduko dira Olentzero eta Mari Domingi, Basajaun eta Mari, Oriora.\nEuskal Herrian bezala, munduko txoko askotan ospatzen dituzte Gabonak, baita kristauak ez diren herrialdeetan ere. Orioko bi ikastetxeek antolatzen duten Gabon eguneko eskean ere jatorri eta kultura anitzetako haurrek eta gaztetxoek parte hartzen dute. Horietako bakoitzak Gabonak ulertzeko eta bizitzeko modu desberdina badu ere, Gabon eguna herritarrak elkarrekin kalera ateratzeko eta kantuan une atsegina partekatzeko aitzakia aproposa izaten da.\nEuskal Herriko usadioak herritarren artean ezagunak diren arren, gutxi dakigu beste jatorri batzuetako aiarren eta oriotarren Gabonetako ospakizunez. Izan ere, herrialde bakoitzean beren ohiturak eta pertsonaiak dituzte, tokian tokiko kulturak zeharo baldintzatzen baitu Gabon egun horiek ospatzeko modua. KARKARA Aiako eta Orioko hainbat bizilagunekin bildu da, Gabonak nola ospatzen dituzten ezagutzeko.\nChen familia duela lau urte iritsi zen Oriora, baina ia bi hamarkada daramatza Euskal Herrian. Jatorriz Txinako Zhejiang probintziako Wenzhou hirikoak badira ere, Iruñean bizi izan dira urte askoan; han dute familia, eta Nafarroako hiriburuan ospatzen dituzte normalean jai egun garrantzitsuak. Kristauak dira erlijioz, eta Gabonak ez dira arrotzak eurentzat. “Gaur egun, globalizazioaren eraginez, mundu guztira zabaldu dira Gabonak, eta Txinan gazteak ere hasi dira ospatzen. Opariak egiten dituzte, eta Bizarzuriren txapela jantzita ere ikus daitezke asko. Hala ere, ni txikia nintzenean kristauok bakarrik ospatzen genituen Gabonak. Hiriko elizan biltzen ginen, eta bertan kantatu eta dantzatu egiten genuen, jai giroan. Eliza apaintzen genuen, baina kaleetan eta etxeetan ez zen Gabonetako apaingarririk egoten”, azaldu du Ye Chen-ek, familiako amak.\nEuskal Herrira etorri zirenean, beren ohiturekin jarraitu zuten, eta Gabonzahar eguna familiarekin eta lagunekin ospatuko dute aurten ere. “Portugalen bizi den lagun bat eta haren familia etorriko dira gurera, Gabonak ospatzera. Afari berezia egingo dugu. Askok pentsatzen dute plater txinatarrak bakarrik jaten ditugula, baina ez da horrela, urte asko daramatzagu hemen bizitzen eta Txinako eta bertako gastronomia uztartzen ditugu: itsaskiak, txerri txikia edo arkumea labean erreta, fideo txinatar salteatuak, ahate-hanka... jaten ditugu”, azaldu du.\nGabonak bezala, Urtezaharra ere garrantzitsua izan ohi da txinatarrentzat. Egutegi txinatarra ez dator bat Mendebaldean jarraitzen denarekin, eta aurten urtarrilaren 25ean sartuko dira urte berrian: arratoiaren urtea izango da datorrena. “Guk Txinako Urtezaharra ospatzen dugu. Egun berezia izan ohi da, eta gure herrialdean festa handiak antolatzen dituzte gau horretarako”. Munduko txoko gehienetan bezala, bapo jan eta edaten dute txinatarrek ere gau horretan. “Su artifizialak botatzeko ohitura handia dugu. Kolore eta forma desberdinetakoak izaten dira, benetan ikusgarriak”. Asko gustatzen zaizkie, baina egun, segurtasun kontuengatik, debekatuta daudela azaldu du. “Txinako hirietan su artifizialak botatzea galarazi egin diete herritarrei, hiri guztia kez betetzen delako eta arriskutsua delako. Herrietan, berriz, egun horretan bakarrik bota daitezke, beraz, su festa ikusgarriak ikusten dira Urtezahar gauean”.\nUztaetaburu baserriko Arantxa Eizmendi eta Eneko Balerdi\nUztaetaburu baserria ezaguna da aiarren artean, Gabon Eguneko eskean ezinbesteko parada baita aspalditik. Ezagunak dira, era berean, Arantxa Eizmendik mokadutxoa egiteko eskaintzen dituen kroketak eta patata tortilla ere. Hala, Eizmendiren seme Eneko Balerdik aitortu du ez duela ezagutzen “Uztaetaburun baino azkarrago abesten den Gabonetako kanturik.\nGaztetxoak etxera sartzeko irrikitan izaten dira, janari goxoarekin indarrak berreskutatzeko”. Hainbeste lagunentzat hamaiketakoa prestatzea lana bada ere, “oso gustura” egiten du Eizmendik. “Pozgarria da egun horretan herritarren bisita izatea. Urte batean oso lanpetuta nengoen, baserriko lanez gain ama ere gaixo nuelako, eta betiko kroketak eta patata tortillak prestatu beharrean, dendan litxarkeria batzuk erosi nituen, gazteei gustatuko zitzaizkiela pentsatuz. Hura aurpegia jarri zutena, baserrira sartu eta mahai luzea ikusi zutenean”. Ordutik, ez du gehiago hutsik egin, eta dena prest izaten du gaztetxo taldea iristerako. “150 kroketa inguru prestatzen ditut egun horretarako. Lana bada ere, gaztetxoen irribarrea eta ilusioa dira egindako ahaleginaren ordaina”.\nGainera, Balerdik azaldu du gazteek jaten ez dituzten kroketak familiak jaten dituela, “batzuk, Gabonetako ohiko otorduetan, eta beste batzuk izeba-osabek edo lehengusuek eramaten dituzte etxera; ohitura baita, baserrira bisitan etorritakoan, bertako produktuz osatutako poltsarekin etxera itzultzea”.\nGabon egunaz gain, Urtezahar gaua ere berezia izan ohi da Uztaetaburun. Baserri askotan bezala, aiton-amonak ez daudenetik, lehen baino gutxiago biltzen dira, baina Uztaetaburun oraindik badituzte bizirik dirauten hainbat ohitura. “Txikia nintzeneko Gabonen oso oroitzapen politak ditut. Izeba-osabak eta lehengusuak etortzen ziren baserrira, eta gauean helduak etxera joaten baziren ere, haurrak hemen geratzen ziren gaua pasatzen”, adierazi du Balerdik. Gaur egun, lehengusu horietako asko gurasoak dira, euren familiak dituzte, eta baserrian “nahi baino gutxiago” biltzen badira ere, Urtezaharreko usadioari bizi-bizirik eusten diote. “25-30 lagun inguru biltzen gara, eta gau berezia izaten da. Bapo jaten dugu, eta familiako hiru belaunladitako trikitilariak biltzen garenez, eskusoinu txikiaren doinuan afaloste ederra pasatzen dugu”.\nCoon familia aski ezaguna da Orion: alegia, Emily eta Jason senar-emazteak, eta Braden, Brittney, Taye eta Cooper seme-alabak. Estatu Batuetatik etorri ziren gurera. Han, haur eta gaztetxoentzako udalekuetan egiten zuten lan. Euskal ikasleak izaten zituzten maiz, eta horrela ezagutu zuten Euskal Herria eta gure hizkuntza.\nOnetsine Arrizabalagak zortzi urte daramatza herritik kanpo. Alemania du bizileku. Urtero Gabonak igarotzera etortzen da sorterrira eta, oraingo honetan, tarte bat eskaini dio KARKARAri abenduko eta urtarrileko ospakizunez hitz egiteko.\nHerritik kanpo bizi bada ere, Orioko tradizioari eusten dio: “Gabonak biltzeko garaia da niretzat, familian egoteko”. Urteko garai hau deskribatzerakoan argi du zein hitzek laburtzen duen dena: “magia” da. Arrizabalagaren hitzetan, “maite dituzunekin elkartu, pasa den urtea eskertu eta urte berria hasteko momentua” izaten da.\nAitortu du ez dela lagunak gehien ikusten dituen garaia, “oso familiarrak” baitira Gabonak. Hala ere, izaten du tartea haiek ikusteko Gabon gau bezperako ekitaldian. Xarma berezia du Olentzero eta Mari Domingiren etorrerak Arrizabalagarentzat: “Abenduaren 24ko iluntzea gustatzen zait gehien, oso magikoa da. Inguruko herrietatik ere lagunak etortzen dira Basajaun, Mari... eta pertsonaia guztiak ikustera”. Kanpoan bizi denetik, urteko garai honek zentzu berezia hartu du: “Orain desberdin bizitzen ditut, Gabonetara etortzea etxera etortzea da. Etxean egon nahi dut, etxeaz gozatu”.\nAlemaniako ohiturez hitz egiteko tartea ere hartu du. Han Gabonei abendualdian ematen diete hasiera, hilabetearen lehen igandean. “Gabonak baino lau aste lehenago apaintzen da dena, eta kandela bat pizten da. Bigarren astean bigarren kandela jartzen da, gero hirugarrena, eta azken igandean, laugarrena”. Abendualdian, horrez gain, gurasoek egunero zerbait prestatzen diete haurrei; “txokolatea egun batean, eskulanak egiteko materiala beste batean... gauza desberdinak jartzen dituzte egunero”. Ohitura polita iruditzen zaiola azaldu du, eta hona ere ari dela ohitura zabaltzen, baina “oso komertzialki”.\nKantatzea ere gustuko dute Arrizabalagaren bizilekuan. “Hango kantu batzuek hemengo doinu bera dute, eta hasieran asko harritu ninduen horrek”. Gozozaleak ere badira, “tipikoa da pastak egitea, Plätzchen-ak, eta ingurukoei banatzea”. Desberdintasun handiena, opariak jasotzeko egunetan dagoela azaldu du. “Alemanian Nikolas etortzen da goxokiekin eta opariekin, San Nikolas egunean. Gabon gaua ere ospatzen dute, baina garrantzitsuagoak dira hilaren 25a eta 26a beraientzat, familian pasatzen dituzte”.\nUrtezaharra, berriz, “bakoitzak bere aldetik” ospatzen duela azaldu du. Gabonetako merkatuak ere izan ditu hizpide oriotarrak. “Oso politak izaten dira, batzuk Erdi Arokoak dira eta ohitura da ardo goxo beroa edatea”. Gabonak familian pasatzekoak izanik, merkatuak aprobetxatzen dituzte lagunartean egoteko.\nHamabost urte daramatza Orion Fran Bermudez nikaraguarrak. Bi etxe izan ditu: Somoto jaioterria eta Orio. Gabonetan, bietako ohiturek argitzen dute haren etxebizitza. Lokarria, senide artean egindako ospakizuna da. Lau seme-alaba ditu Bermudezek, eta Orion sortua da haietako bat: "Alabak ez ditu Nikaragua eta bertako tradizioak lehen eskutik ezagutu; beraz, saiatzen naiz hango ohiturak ere hemengo etxera ekartzen. Usadioak helarazi nahi dizkiot, haien berri izan dezan. Nire parte dira azken finean".\nGogoan ditu sorterriko hainbat ohitura, eta ez ditu baztertu eta ahaztu nahi. Esaterako, musikaren garrantzia nabarmendu du: "Nikaraguan, abenduaren 24a iristean, musika entzun daiteke etxe guztietan, eguerditik". Festaren atarian, musikak girotzen ditu nikaraguarren etxeak eta bihotzak, elkarrekin afaria prestatzen duten bitartean. "Banakako etxeak dira han, bereiziak, eta ohikoa da familiak atarian biltzea, elkarren ondoan eserita edateko". Kantu artean iristen da afaltzeko ordua, eta ondorengo jaia "ikaragarria" izaten da: "Nork bere etxean, gorputzak eusten duenera arte egiten dugu festa. Petardoak\nere botatzen ditugu gauean".\nHurrengo egunean, afariko soberakin guztiak bildu eta errio ondora joan ohi dira familia asko, bertan jateko eta edateko: "Kontuan izan behar dugu, Nikaraguan 25 gradu inguruko tenperatura izaten dela Gabonetan. Ezohikoa da, hortaz, 25ean etxean geratzea".\nUrtarrilaren 1ean ere errio bazterrean agurtzen dute urte berria; horren aurretik, baina, urte zaharrari esaten diote agur abenduaren 31n. Horretarako, amaitzear den urtean "atseginak" izan ez diren elementuak bildu, eta panpin bat egiten dute, paperez eta petardoz betea: "Pasa berri den urte horretako oroitzapen txarrak eta ezabatu nahiko genukeen ororen sinboloak erabilita, panpina sortu, egunean zehar kalean jarri eta gauerdian erre egiten dugu". Ohitura hori ez du Oriora ekarri Bermudezek. Bai, ordea, askotariko jaki tradizionalak: adibidez, oilasko betea, arroza valentziar erara, edo nacatamal jakia. Arto irinarekin egindako orea da, barazkiak edota haragia gehituta. “Banana hosto batean biltzen eta egosten dugu nahasketa, azaldu du.\nBermudezen eskutik, beraz, Nikaraguako eta Euskal Herriko usadioek bizitza hartzen dute Gabonetan, elkarlotuta.


Hiztegiez pare bat hitz [Sareko Euskal Gramatika]\nAtal honetan euskal hiztegiaren inguruko lanabesak, besteak beste, aurkituko dituzu. Pixkanaka osatuko den orria da hau. Jakina: hiztegiaren inguruan hainbeste gauza jar daiteke, baina gu material jakin batzuetara mugatuko gara. Esan dezagun, nolanahi ere, hiztegiak mota askotakoak izan daitezkeela:\nArauemaileak dira batzuk. Adibidez, Euskaltzaindiaren Euskaltzaindiaren Hiztegia arauemailea da. Han zehazten da hitzak nola idatzi behar diren.\nHistorikoak dira beste batzuk. Adibidez, Orotariko Euskal Hiztegia (OEH), ikus beherago.\nBadira hiztegi elebikoak edo eleanizkoak, nola esaten den delako hitz bat hizkuntza batean, eta horren parekoak beste hizkuntza batzuetan. Ikus, beherago, Zehazki hiztegia, adibidez.\nHiztegi teknikoak, batez ere zientzia eta teknologia esparruekin lotuak direnak\nBadira sinonimo eta antonimoen hiztegiak ere\nHemen aukera bat egin da, eta hiztegiaren inguruko zenbait lanabes aurkituko duzu.\nOrotariko Euskal Hiztegia, autoritateen hiztegia\nXXI. mendeko hiztegia\nBeste hiztegi batzuk: HBEP eta LAG\nBestelako baliabide batzuk\nHiztegiaren inguruan euskaraz egin den lanik garrantzitsuena Orotariko Euskal Hiztegia da (OEH bezala ezaguna euskaltzaleen artean). Hiztegi hau Koldo Mitxelenaren ardurapean hasi zen egiten, eta lantaldearen burua Ibon Sarasola izan da. Hainbeste urteren buruan, 16 liburukiek biltzen duten lana bukatutzat eman da, eta gaur egun denen eskura dago. Hiztegi handi hau hiztegi historikoa da, eta euskal idazleen lanetan oinarritzen da. Lekuko gehienak 1970ean bukatzen dira, salbuespenak kendurik, orduan hasi baitzen batasuna indartzen. Hiztegiko azalpenak gaztelaniaz ematen dira. Milaka eta milaka adibide ageri dira hor, eta erraz ikus daiteke zein izan den sarrera bakoitzaren ibilbidea.\nOEH egiteko idazle klasikoek egindako lanak hartu dira kontuan, esan bezala, 1970 arte. Lan horiek 5 milio inguruko hitz kopurua osatzen dute. Ez du esan nahi hor 5 milioi hitz desberdin ageri direla, baizik, orotara, 5 milioi hitz arrunt daudela: “etxe” bezalako hitz bat, konparazione, 2.500 aldiz errepikatzen da, edo “gogo” bezalako bat, mila aldiz. Hitz horiek bere inguru guztietan aztertu dira, funtsezko erabilerak bereizi, eta erabilera horietan oinarrituta, adierak eman.\nOrotariko Euskal Hiztegia hemen kontsulta daiteke, eta nahi izanez gero, zure ordenagailuan bil dezakezu, hemen.\nOEH hiztegiak 1970erainoko lekukoak biltzen baditu, Egungo Euskararen Hiztegia (EEH) egungo euskara idatzian oinarritzen da, XXI. mendean idatzitako testuetan. Hiztegi hau pixkanaka-pixkanaka egiten ari garen zerbait da, eta hemen argitaratuko da, Euskara Institutuaren atarian. Azpian duen corpusa modernoa da (EPG), testu aukeratuetan oinarritzen dena, berdin liburuetan nola prentsa idatzian. OEH-ren azpian 5 milio hitzeko masa dago, baina EPG corpusak bost aldiz gehiagoko testu masa: 25 milioi ditu azpian. Beraz, OEH-ren halako bost. Neurriz, EEH paperera eramango bagenu, amaieran, OEH-ren parekoa izan daiteke neurriz. Ematen duen informazioa, hala ere, bestelakoa da, esan bezala, hemen euskara modernoa hartzen baita kontuan: 2000-2006 arteko epean idatzitako testuetan oinarritzen da, Euskaltzaindiak Hiztegi Batua atera zuen ondoren idatzi diren testuetan. Beraz, amaitu gabe bada ere, landutako letretan dagoen informazioa kontuan izanik, hau da egun euskara-euskara hiztegirik aberatsen eta handiena, alde handiarekin gainera.\nHona hemen, hiztegi honen xehetasun batzuk (A eta E letrak bakarrik falta):\nsarrerak + adierak\n25 56.425 203.666 419.886 342.925\nEgungo Euskararen Hiztegia hemen kontsulta daiteke.\nGehien erabiltzen den gaztelania-euskara hiztegia ere, Zehazki hiztegia, web gune honetan kontsulta daiteke. Ikasle bazara, ZEHAZKI hiztegia behar duzu. Irakasle bazara, itzultzaile bazara, idazle bazara, administrazioan lan egiten baduzu, lerro batzuk nahiz idazkun bat, edo gutun bat, zure egunerokoa euskaraz idaztea erabaki baduzu, bai gaztelaniatik itzuli behar baduzu, bai zuzenean euskaraz idatzi nahi baduzu ere, argi, zuzen eta egoki ZEHAZKI hiztegia da zuk behar duzuna. Erdal sarrera bakoitzaren aldamenean bere parekoa ematen du euskaraz, baina horrekin batera hainbeste azpisarrera ditu, hiztegia bera sare gisan diseinatua baita. Erdal izena jarri, edo lehenbiziko hiru letrak ere aski dira, eta segidan aterako zaizu berehala behar duzun informazioa.\nZehazki hiztegia hemen kontsulta dezakezu.\nEHUk duen egungo euskararen EPG corpus erraldoi horretan oinarrituta sortu dira Hiztegi Batua Euskal Prosan (HBEP) eta Lexikoa Atzo eta Gaur (LAG). Lehenbizikoan ikusten da zein den idazleen egiazko erabilera, lexikoari dagokionez, eta Euskaltzaindiak 2000. urtean argitaratu Hiztegi Batuan bildutako zerrendarekin erkatzen da. Bigarrenak, sarreren erabilera historikoa hartzen du kontuan, eta sarrera bakoitzaren erabileraren joerak ikusten dira: orain historian zehar baino gehiago edo gutxiago erabiltzen da?\nHiztegi Batua Euskal Prosan hemen kontsulta dezakezu, eta Lexikoa Atzo eta Gaur, hemen\nCorpusekin eta hiztegiekin zerikusia duten beste baliabide batzuk jartzen ditugu hemen.\nHemen biltzen dugu informazio gehiago corpusen inguruan:\nZer diren hizkuntza corpusak eta nolakoak izan daitezkeen.\nEnpresa batek erabiltzen duen hizkuntza motaren corpusa\n[Jakintza arlo bateko hizkuntza corpusa\nCorpus motak, corpusak sortzeko baliabideak, eta abar. Informazio orokorra aurkituko duzu klik eginez gero, hemen eta hemen ere.\nEuskal hiztegi batzuk gehiago (hainbeste hizkuntzatan):\nHiztegia.net - ARTEZ\nHiztegi ttipia (euskara-frantsesa)\nHarluxet Hiztegi Entziklopedia\nJusto Mokoroaren Ortik eta emendik\nUNRko Datu-basea (Center for Basque Studies, University of Nevada, Reno)\nPello Salaburu, "Hiztegiez pare bat hitz", Sareko Euskal Gramatika (SEG), www.ehu.eus/seg


Donostia Zinemaldia :: Gidoi-irakurketa baten bidetik\nHemen zaude: Lehen orrialdea > 62. Edizioa 2014 > Zinemaldiaren Egunkaria\t> Gidoi-irakurketa baten bidetik\nGidoi-irakurketa baten bidetik\nSaiakera lan ausart honek, oso apustu ez-ohikoa eginagatik arriskatua ere badena, zinema zinema-barnean deitzen den jeneroari ekarpen berria egiten dio. Zehazki, filmaketa bateko teknikari eta aktoreak plató handi batean sartzen direnean hasi eta barnean landuko dutenaren lekuko egiten gaitu. Langileen atsedenaldiak zuri-beltzezko irudi mutuen bitartez erakusten ditu, eta filmaketako eszenak, berriz, kolorez eta zuzenezko soinuarekin.\nCastónek, duela bost urte hau bezain bitxia den Ander filmarekin harritu gintuen zuzendariak berak, aktoreekin entseguetan egin ohi diren gidoi-irakurketa moduko bat erabili du film arrunt batean konta litekeen istorioa bere modura kontatzeko. Oso modu bitxia aukeratu du, berri eta ezberdina.\nJosean Bengoetxea aita eta senar sendagilearen rolean, Cuca Escribano bakardadeak itota daukan emazte atsekabetuarenean, Nausicaa Bonnin ama hilzorian duen supermerkatuko langile maitakorrarenean, eta besteak beste, Aitor Beltran psikologo gaisoaren rolean, norberak bere bizitzarekiko duen ezadostasunaz, aurreiritzi eta sekretuez, gezurrez eta maitasun ezaz ariko zaizkigu, beti ere gidoia eskutan eta tarteka aginduak emango dizkien zuzendari baten begiradapean. Halako film batek arrakasta izateko antzezpenak bikainak behar dute izan, eta honetan bete-betean lortzen du. Oso lan ona egiten dute, eta ez zen erraza.\nBerez drama baten kontakizuna da, umorez kontatua, baina dekoraturik gabe, antzezpenerako lagungarria den atrezzo beharrezkoena erabilita. Zertarako gehiago, pertsonaiok ez baitute deus behar inguruan, ez dute ingururik behar. Bakoitza bere rolean sartuta, mahai batean eserita eta gidoia aurrean bada berdin dio, eta zertarako jarri autoa martxan, geldirik dagoenean ere pertsonaiek martxan baleude bezala jokatuko badute! A.M.


Galbahetik - Asteari errepasoa (180119)\n19/01/2018 11:23 0 comments\nPasa den larunbateko Bilboko manifestazio handiaren ostean baieztapen eta intentzio berriak jakin dira presoen auzian asteon. Frantziako Justizia ministroak, Nicole Belloubetek, gaiaz hitz egin du; gerturatzeak hasiko direla baieztatu du eta nabarmendu gaiaz hitz egiteko marko propioa sortu dela.\nEspainia jakinaren gainean dagoela jakin dugu aste honetan, inolako urratsik iragarri ez arren. Manifestazioaren balorazioan, Sarek aurten Espainiako Estatuan eragin handiagoa izateko ekimenak egin asmo dituela iragarri du.\nIbon Iparragirreren izena darama, hala ere, aste honek presoen auzian. Anbulantzian lau bat ordutan egin beharko zuen bidaia ‘kunda’ bidez ari da egiten eta 48 ordu pasa ditu bidean. Euskal Herrira bai baina ez dute etxera eramango, Arrasateko Aita Mennin sartuko baitute.\nKatalunian abiatu da 155aren osteko Parlamentua, gehiengo independentistak beregain hartu du bertako Mahaian nagusigoa eta Rogert Torrent (ERC) izango da Carme Forcadellen ordezkoa. Carles Puigdemont presidente hautatu ahalko ote duten orain zalantza nagusia, berak baietz dio. Jakin dugu, gainera, Espainiak 87 milioi euro xahutu zituela azkenean topatu ez zituen hautetsontzi batzuen bila... ( asko zabaldu da Jon Iñarritu EH Bilduko senatariak Zoido ministroari emandako erantzuna).\n...eta bi izen propio gehiago. Asteko ikusienen artean agertu zaizkigu askorentzat ezezagunak diren bi euskal herritar. Eladio Zilbeti, asteon bete dira 81 urte frankistek fusilatu zutenetik; besteak beste, Osasunaren fundatzaile izan zen. Natxo Matxinek erreportaje honetan jaso du bere berri.\nBestea, Geraldine Sarratia biarriztarrarena. Parisen bizi da, ’Dans le genre de...’ saioa gidatzen du. Elkarrizketaren haria norberaren genero eta identitatearekiko dugun harremana da. (HEMEN +)


Patxi Zubizarreta euskal idazlearen Julian Vinsonen hegaldia liburuaren aurkezpen musikatua egingo da asteartean, Kondestable Civivoxean | Ayuntamiento de Pamplona\nPatxi Zubizarreta euskal idazlearen Julian Vinsonen hegaldia liburuaren aurkezpen musikatua egingo da asteartean, Kondestable Civivoxean\n19:30etik aurrera, idazleaz gain, Maddi Oihenart abeslariak eta Pello Ramirez musikariak parte hartuko dute.\n2019ko Ekaina 3a\nPatxi Zubizarreta euskal idazleak bere azken liburua, Julien Vinsonen hegaldia, aurkeztuko du asteartean, Kondestable Civivoxean, Iruñeko Udalak eta Nafar Ateneoak elkarrekin programatzen dituzten jardueren barruan. Aurkezpena musikatua eta euskaraz izango da, Maddi Oihenart abeslariarekin eta Pello Ramirez musikariarekin batera. Saioa 19:30ean hasiko da, eta sarrera librea da, aurretik gonbidapena hartuta.\nJulen Vinson euskalari frantziarrak hegaldia egin zuen, globoz, 1875ean. Baionatik irten zen Saturno izeneko globoan, eta Zizurren erori zen, karlistak Iruña setiatzen ari zirenean. Gertakari hori ardatz hartuta, Patxi Zubizarretak poesia, narratiba eta historia folklorearekin eta linguistikarekin uztartzen dituen eleberri hau argitaratu du. Finean, Saturno aerostatoaren eta Julen Vinsonen abenturak –zorionekoak nahiz zoritxarrekoak– biltzen ditu eleberriak, simetria eta paralelismoetan sakontzen, gaiak eta garaiak josten.\nPatxi Zubizarretak (Ordizia, 1964) Euskal Filologia ikasi zuen, eta ordutik Gasteizen bizi da. Eskarmentu handia du haur eta gazteendako literaturaren arloan (Eztia eta ozpina, Pantaleon badoa), eta helduendako hainbat lan arrakastatsu idatzi ditu (Jeans-ak hozkailuan, Mundua lo dagoen bitartean, Joan, 50, Laranja bat zaborretan...). Hainbat lan euskarara itzuli ditu, batez ere arabiar mundukoak (Nagib Mahfuz-en Mila eta bat gauen gauak eta Abdelá Taia-ren Salbazioko armada, besteak beste). Literatura beste diziplina artistiko batzuekin uztartzeko hainbat ikuskizun eta performance ere egin ditu .\nMaddi Oihenart Zuberoako kantaeraren ordezkaririk gorenetakotzat jotzen da. Lurralde horrek jakin du Pirinioetako kantatzeko manera tradizionala bizi-bizirik mantentzen eta landa-abestia, desagertu beharrean, gorde eta errespetatzen da. Zuberoako folklore- eta abesti-tradizio oparoaren eragin zuzenari ahots paregabea eta gaiak hautatu eta interpretatzeko sentsibilitate aparta eransten dizkio Maddik. Pello Ramirez (Ordizia, 1966), akordeoi- eta biolontxelo-jotzailea, beste artista batzuekin elkarlanean aritu izan da: Benito Lertxundi, Dulce Pontes eta Olatz Sugasti, besteak beste. Bere lehen lana 2005ean argitaratu zuen Haize Oihalak izenburupean, eta oso harrera ona izan zuen kritika zein publikoaren artean. Lehen lan horren ostean bestelako proiektu batzuk garatu ditu, hala nola Eskuz Lurrari eta Itsasoaren Emazteak.


Gran Départ Tour de France.- Foru arau proiektua, zeinak berresten baitu Grand Départ Tour de France-Pays Basque 2023 ekitaldia antolatzeko 2021-2023 lankidetza hitzarmenari atxikitzeko gehigarria.\nZerbitzu digitalak.- Foru Gobernu Kontseiluaren 3/2022 zerga premiazko araugintzako dekretua, martxoaren 15ekoa, zerbitzu digital jakinen gaineko zerga onesteko.\nFinantza transakzioen gaineko zerga.- Foru Gobernu Kontseiluaren 4/2022 Zerga premiazko araugintzako dekretua, martxoaren 15ekoa, finantza transakzioen gaineko zerga onesteko.\nArrato sortutako energia fotovoltaikoa baliatzea.- EH Bildu Batzarkide Taldeak mozioa aurkeztu du, Arrato Ureztatzaileen Komunitateko planta fotovoltaikoak sortzen duen energia baliatzearen alde.\nBasurdeek lehen sektoreak eragindako kalteak.- EH Bildu Batzarkide Taldeak Nekazaritza Batzordean eztabaidatzeko mozioa aurkeztu du, Arabako lehen sektorean basurdeek eragindako kalteak saihesten laguntzearen alde.\nEtxean Bai foru-plana.- Gizarte Politiken Saileko foru diputatuaren agerraldi-eskaera, informazio-bileran, Etxean Bai foru plana aurkezteko.\nEtxerik gabeko pertsonentzako arreta eta gizarte-bazterketaren egoera.- Arabako Popularrak Batzarkide Taldeak Arabako Gurutze Gorriaren ordezkarien agerraldia eskatu du, Gizarte Ongizate Batzordean, etxerik gabeko pertsonentzako arreta integralerako dituzten programak eta ALHn gizarte-bazterketak egun duen egoeraren berri eman dezaten.\nKontratua The Grand Wines Premium-ekin.- EH Bildu Batzarkide Taldeak osoko bilkuran erantzuteko galdera bat aurkeztu du, Nekazaritza Saileko foru diputatuari zuzendua, The Grand Wines Premium enpresari eman zaion kontratuaren luzamenduaren inguruan.\nArgitalpenak araba.eus-en.- EH Bildu Batzarkide Taldeak osoko bilkuran erantzuteko galdera bat aurkeztu du, Lurralde Orekaren Saileko foru diputatuari zuzendua, jakiteko zer irizpide erabili den araba.eus web gunean argitara emateko ALHko tokiko entitateek emandako zerbitzuen benetako kostua.\nWifia landa-herriguneetan instalatzea.- EH Bildu Batzarkide Taldeak idatziz erantzuteko galdera bat aurkeztu du, Garapen Ekonomiko, Berrikuntza eta Erronka Demografikoaren Saileko foru diputatuari zuzendua, jakiteko zein den ekainaren 4ko 24/2020 Mozioaen betetzea, eta zer prozedura erabili den ALHko 12 herrigunetako barruko eta kanpoko espazio publikoetan Interneterako doako sarbidea emateko proiektu piloturako wifi sare bat instalatzeko.\nAñanako Kuadrillako egoera ekonomikoa.- Arabako Popularrak Batzarkide Taldeak batzordean erantzuteko galdera bat egin dio Lurralde Orekaren Saileko foru diputatuari, azaldu dezan Añanako Kuadrillako egungo egoera ekonomiko eta finantzarioa.\nPFEZaren itzulketak autonomoei.- Elkarrekin Araba (Podemos-Ezker Anitza-Equo) Batzarkide Taldeak idatziz erantzuteko galdera bat aurkeztu du, Ogasun, Finantza eta Aurrekontu Saileko foru diputatuari zuzendua, langile autonomoentzako 2020ko PFEZaren aitorpenaren itzulketei buruz.\nLaguntzaile pertsonaleko prestazio ekonomikoak.- Arabako Popularrak Batzarkide Taldeak idatziz erantzuteko galdera bat aurkeztu du, Gizarte Politiken saileko foru diputatuari zuzendua, laguntzaile pertsonaleko prestazio ekonomikoei buruz.\nZerbitzuari lotutako prestazioa.- Arabako Popularrak Batzarkide Taldeak idatziz erantzuteko galdera bat aurkeztu du, Gizarte Politiken saileko foru diputatuari zuzendua, zerbitzuari lotutako prestazio ekonomikoari buruz.\nEmakumeek bazterketa-egoeraz eta COVID-19aren ondorioak.- EH Bildu Batzarkide Taldeak idatziz erantzuteko galdera bat aurkeztu du, diputatu nagusiari zuzendua, uztailaren 5eko 62/2021 Mozioaren gauzapen mailari buruz, emakumeek bizi duten bazterketa-egoeraz eta COVID-19a haiengan sortzen ari den ondorioez, eta egoera horri buruzko lekukotzat jasotzeaz.\nHauteskunde-kanpaina kontzejuetan.- EH Bildu Batzarkide Taldeak idatziz erantzuteko galdera bat aurkeztu du, Lurralde Orekaren Saileko foru diputatuari zuzendua, irailean abiatutako kontzejuetako bizilagunak hauteskundeetan parte hartzeko kanpainari buruz.\nBasozain baten aurkako espedientea.- Elkarrekin Araba (Podemos-Ezker Anitza-Equo), Batzarkide Taldeak idatziz erantzuteko galdera bat aurkeztu du, diputatu nagusiari eta Enplegu, Merkataritza, eta Turismo Sustapenaren eta Foru Administrazioaren Saileko foru diputatuari zuzendua, Andoni Díaz Blanco basozainaren aurka izapidetutako espedientea dela-eta Batzar Nagusietan agerraldia ez egiteari buruz.\nTxosten eta ikuskaritzak kuadrillei.- Arabako Popularrak Batzarkide Taldeak informazio-eskaera bat aurkeztu du, Ogasun, Finantza eta Aurrekontu Saileko foru diputatuari zuzendua, eskatzeko 2015etik gaurdaino Arabako Lurralde Historikoko kuadrilla guztiei egindako auditorien azken txostenak eta emaitzak.\nAMA Partzuergoaren txosten ekonomikoa.- EH Bildu Batzarkide Taldeak informazio-eskaera bat egin dio Bide Azpiegituren eta Mugikortasunaren Saileko foru diputatuari, eskatzeko AMA Partzuergoaren sorrerari buruzko txosten ekonomikoaren kopia.\nArtziniega eta Txintxetruko egoitzetako ikuskapenen aktak.- EH Bildu Batzarkide Taldeak informazio-eskaera bat aurkeztu du, Gizarte Politiken Saileko foru diputatuari zuzendua, eskatzeko Artziniegako La Encina egoitzan eta Txintxetruko Zubitxu egoitzan azken bost urteetan egindako ikuskapen-akten kopia.\nBakh inguruan Baskonia taldeak aurreikusitako obrak.- EH Bildu Batzarkide Taldeak informazio-eskaera bat aurkeztu du, Ingurumen eta Hirigintza Saileko foru diputatuari zuzendua, Bakh inguruan Baskonia taldeak aurre ikusitako obren inguruko txosten guztien eta Arabako Diputazioak gai honen inguruan egindako txostenen kopiak eskatzeko.\nMartxoaren 3ko memoria-zentroaren inguruko asmoak.- EH Bildu Batzarkide Taldeak informazio-eskaera bat aurkeztu du, diputatu nagusiari zuzenduta, Martxoak 3 memoria-zentroaren asmo-protokoloa dela-eta.\nEtxean Bai.- Arabako Popularrak Batzarkide Taldeak informazio-eskaera egin dio Gizarte Politiken Saileko foru diputatuari, Etxean Bai Programari buruz.\nIndesa.- Arabako Popularrak Batzarkide Taldeak informazio-eskaera egin dio Gizarte Politiken Saileko foru diputatuari, Indesari buruz.\nGOFEk desgaitasunen arloko elkarteekin dituen hitzarmenak.- Arabako Popularrak Batzarkide Taldeak informazio-eskaera egin dio Gizarte Politiken Saileko foru diputatuari, Gizarte Ongizaterako Foru Erakundeak desgaitasunen arloko hainbat elkarterekin dituen zenbait hitzarmenei buruz.\nGaixotasun mentala eta desgaitasun intelektuala dutenentzako plazak hitzartzea.- Arabako Popularrak Batzarkide Taldeak informazio-eskaera egin dio Gizarte Politiken Saileko foru diputatuari, Sanitas egoitzan gaixotasun mentala eta desgaitasun intelektuala duten adinekoentzako plazak hitzartzeari buruzko zenbait alderdiren inguruan.\nMendekotasuna duten pertsonentzako arretaren finantzazioa.- Arabako Popularrak Batzarkide Taldeak informazio-eskaera egin dio Gizarte Politiken Saileko foru diputatuari, mendekotasuna duten pertsonentzako autonomia pertsonala sustatzeko Legearen esparruan mendekotasuna duten pertsonentzako arretari buruz Espainiako Gobernuak emandako finantzaketaren inguruan.\nMendekotasuna duten pertsonak.- Arabako Popularrak Batzarkide Taldeak informazio-eskaera egin dio Gizarte Politiken Saileko foru diputatuari, Araban mendekotasuna duten pertsonei buruz.\nPonentzia sortzea.- Elkarrekin Araba (Podemos-Ezker Anitza-Equo) Batzarkide Taldeak eskatzen du ponentzia bat sor dadila energiaren kostuari eta krisi energetikoak Arabako herritarrengan dituen ondorioei buruz.\nIrisgarritasuna sustatzeko legea.- Karmele Antxustegi Urkiagak Idazkia aurkezten du, Mahaiari eta batzarkide-taldeei zuzendua, administrazioen inplikazioa eskatzeko Irisgarritasuna Sustatzeko 20/1997 Legea eta desgaitasunen bat duten pertsonen bizitzan eragina duten beste lege batzuk betetzeko.


Iruñeko Udala -Energia Agentzia\nAuto elektrikoa Iruñean\nIruñeko Udaleko Energia Agentzia Iruñeko Udalaren baitako zerbitzua da, 2001eko maiatzaz geroztik, Garapen Iraunkorreko Alorrari atxikia.\nIruñeko Energia Agentziak, besteak beste, ondoko sariak jaso ditu:\nIngurumen-ekimen hoberenarendako saria, Garrigues Ingurumen-kontsultoriak eta Expansión taldeak IESErekin lankidetzan antolatutako Ingurumeneko V. sarien baitan.\nAipamen berezia, Nafarroako Gobernuaren Ingurumen, Lurraldearen Antolamendu eta Etxebizitza Departamentuak antolatutako Tokian tokiko garapen jasangarrirako praktika onen II. lehiaketan, Eguzki instalazio fotovoltaikoak, monitorizazio ekipodunak, Iruñeko ikastetxeetan izeneko proiektuarekin.\nSaria, Tokiko Agenda 21ekin batera, UNICEFek antolatutako Haurtzaroaren Eskubideak eta Tokiko Politika Lehiaketaren deialdian, Iraunkortasunaren aldeko heziketa: San Pedroko Ingurumen Heziketarako Museoa, Ikastetxe Fotovoltaikoen Sarea, Energia aurkitu eta konta ezazu izeneko ekimenaren bidez.\nSaria, 2006ko EGUZKI SARIEN a) Hiriak, udalerriak, udal-zerbitzuak kategorian, Iruñeko Ikastetxe Fotovoltaikoen Sarea izeneko proiektuarekin.\nEnergia aurrezteko eta modu eraginkorrean erabiltzeko neurriak hartzea, energia zentzuz erabil dezagun.\nUdalerria energia aurrezteko engaiatzea, energia berriztagarriak bereziki sustatuz.\nInformazioa, aholkuak eta sentsibilizazioa hiritarrengana iristaraztea, energia kontsumoaren alderdien berri emanez.\nZerbitzuak eta jarduketak\nEnergia Aurrezteko Udal Plana garatu eta abiaraztea.\nDoaneko informazioa eta aholkularitza eskaintzea partikularrei, profesionalei, enpresei eta administrazioei, ondokoei buruz: energia berriztagarriak (diru-laguntzak, prestazio-sistemak, instalazio-enpresak, etab.) eta energia aurrezteko baliabideak (klimatizazio eta berokuntza-sistemak, etab.). Aholkuak ematen dituzte, energia-proiektuetan gauzatzeko, teknika, ekonomia, finantzazio eta administrazioaz bezainbatean, argibide-triptikoak, esku-orriak eta koadernoak banatuz.\nHerritarren prestakuntza eta sentsibilizazioa, horretarako dibulgazio kanpainak, hitzaldiak, solasaldiak eta jardunaldiak antolatuz. Prestakuntza ikastaldeei, teknikariei, merkatariei eta abarri zuzenduta dago, ondoko gaiak aztergai hartuta: energiaren aurrezkia eta eraginkortasuna, teknologia berriak eta energia berriztagarriak.\nIngurumen-azterlanak, -txostenak, -programak eta -auditoretzak egiten dituzte, eguzki-instalazio termikoak eta fotovoltaikoak sustatzeari buruz, Iruñeko eguzki-energiari buruzko Ordenantzari men egin behar dioten proiektuen azterketa egiten dute, lizentzia emateko, eta lankidetzan aritzen dira, hala nazioan nola nazioartean.\nKale Uztarroz, zk.g., 1. solairua - 31014 Iruña\nJendaurreko ordutegia: astelehenetik ostiralera (08:30 - 14:30).\nMuseoko web orria


Zabaldu dute Zumaiako Soldadura Zentrorako izen emate epea - Zarautz - Zarauzkohitza.eus\nZabaldu dute Zumaiako Soldadura Zentrorako izen emate epea\nJuan Luis Romatet 2022-05-11 11:00\nUrola Kostako Udal Elkarteak zabaldu du dagoeneko Zumaian duen Soldadura Zentroaren datorren kurtsorako izen ematea. Maiatzaren 27ra arte izango dute soldadura ikasi nahi dutenek apuntatzeko aukera.\nDerrigorrezko Bigarren Hezkuntza (DBH) gainditu ez duten 15, 16 eta 17 urte bitarteko gazteei zuzendutako ekimena da UKUEk Zumaian eskaintzen duen hau, eta bertan soldadura, fabrikazio eta muntaketako Oinarrizko Lanbide Heziketa ikas dezakete. Ikasketa praktikoak eskaintzen dira, soldadurako lanbidearen oinarrizko ezagupenak eskuratzeko.\nZumaian, Estazio auzoan dagoen zentro honen helburua gazteak, ikasketa praktikoen bidez, soldadura, fabrikazio eta muntaketaren oinarrizko ezagutzaren jabe izatea da batetik; bestetik, ikasketei jarraipena ematea erdi mailako ziklo bat eginez. 15etik 17 urtera bitarteko gazteei zuzendutako heziketa programa bat da hau, eta leku librerik geratuz gero, 17 urtetik gorakoek ere izena emateko aukera izango dute.\nSoldadurako Oinarrizko Lanbide Heziketako programa hau Lanbide Heziketako sisteman sartuta dago, hezkuntza arautua da eta Urola Kosta Udal Elkartearen eta Eusko Jaurlaritzako Hezkuntza Sailaren dirulaguntzarekin antolatuta dago.\nSoldadura Zentroko kurtsoa bi ikasturtetan banatuko da, irailetik ekainera, goizeko ordutegian, eta horien amaieran eskualdeko enpresetan laneratzeko aukera izango dute gazteek.\nIzenak Soldadura Zentroan bertan eman daitezke (Urola Plaza 10, Estazioko industrialdea, 20750 Zumaia; 943-86 25 76; soldadurazentroa@urolakosta.eus) maiatzaren 27a baino lehen.


Joseba Terreros\t2007-01-03 01:00 Zinema kritikak\nOntasun urratuezinez jantzitako neskame honen gaineko istorioak neurri bako sentimentalismoaren potxingora salto egin eta bustiegi azaltzen jaku, bihozberatasunaz mela-mela eginda.\nJoseba Terreros\t2006-12-28 01:00 Zinema kritikak\nFilm honetan umorea, zakarkeriaren preminarik ez daukan sensibilidadea eta samurtasuna buztartzen dira neurri-neurrian, familia baten barruko hartu-emonen gorabeheren barri emoteko eta, batez be, aitatasunak dakartzan desafioak aztertzeko.\nJoseba Terreros\t2006-12-22 01:00 Zinema kritikak\nFilm honetan azaltzen dan guzti-guztia aldez aurretik ikusi dozuela pentsauko dozue; ganera, personaia guztiak zeharo estereotipauta dagoz: onak gazteak eta lirainak dira eta txarrak motzak eta zatarrak.\nJoseba Terreros\t2006-12-12 01:00 Zinema kritikak\nDenzel Washington-en antzezpena filmaren maila berekoa da. Kaskarra benetan.\nJoseba Terreros\t2006-12-05 01:00 Zinema kritikak\nFilm hau Patrick Süskind-en nobelearen moldaketa lan ederra dala idatziko bageunke, seguru antzean istorio ikaragarri hau irakurri eta haregaz gozau ebenetariko batzuek esango leukie ez dala horrenbesteraino. Filmek ezin dabe irakurritakoaren ganean zabaldutako irudimena parekatu, baina oraingoan jenterik gehienari entzun ahal izan jako pelikulan egindako lana ona eta kalidadezkoa izan dala.\nJoseba Terreros\t2006-11-17 01:00 Zinema kritikak\nLos fantasma de Goya nahiko foiletoia da, sano desorekatuta dago eta protagonista nagusiaren bizitzea bigarren maila batera pasetan da arin be arin, melodrama merke baten ezaugarri guztiak bereganatuz.\nJoseba Terreros\t2006-11-14 01:00 Zinema kritikak\nHoover familia bitxiak bidaia egingo dau neskatoentzako edertasun lehiaketa batean parte hartzeko. Horrek, itzelezko kaosa sortzeaz aparte, goitik beherako aldaketak be ekarriko dauz protagonisten bizitzetara. Antzezleen lana azpimarratzekoa da; nork baino nork jardun eta kontakizunari gidoiak ez daukan sinisgarritasuna emon deutsie.\nJoseba Terreros\t2006-10-20 02:00 Zinema kritikak\nLos Borgia seriotasunez atonduta dago, girotze behar ikaragarria egin eta eszenografia ondo be ondo landu dabe, antzezpenak ez dira txarrak... Baina, hori guztiori kontuan izanagaitik be, gehienok abrozidu egin ginan.


Goñi txapelketa bertan behera, koronabirusa dela eta : Otamotz\nGoñiren oroimenezko pilota txapelketa bertan behera gelditu da, koronabirusa dela eta\nErakundeek koronabirusaren inguruan emandako aholkuei jarraituz, Kirolzalek Goñiren omenezko pilota txapelketa bertan behera uztea erabaki du. Hurrengo partidak gaur arratsaldean jokatzekoak ziren. Egoeraren bilakaeraren baitan erabakiko da jokatzeke geratzen diren jardunaldiekin zer egin. Erabakia arduragatik eta pilotari eta pilotazaleen hobe beharrez hartutakoa da. Antolatzaileek txapelketako lehen bi asteetan pilotazaleek eskainitako harrera beroa eskertu nahi dute.\nAsier de la Iglesia ingresatu egin dute azkenean\nAsier de la Iglesiari gaur egin diote koronabirusaren proba, egiten ez ziotela salatu ondoren


Gramond - Wikipedia, entziklopedia askea.\n44°15′54″N 2°21′55″E / 44.265°N 2.3653°E / 44.265; 2.365344°15′54″N 2°21′55″E / 44.265°N 2.3653°E / 44.265; 2.3653\nBoussac, Baraqueville, Castanet, Quins eta Sauveterre-de-Rouergue\n271 (%53.8) 227 (%45)\nGramond (frantsesez eta ofizialki: Gramond) Okzitaniako udalerri bat da. Administratiboki Frantziako Aveyron departamenduan dago, Okzitania eskualdean. 2013an 483 biztanle zituen.\n2007an Gramond udalerrian erroldatutako biztanleak 384 ziren. Familiak 120 ziren, horien artean 28 pertsona bakarrekoak ziren (4 bakarrik bizi ziren gizonak eta 24 bakarrik bizi ziren emakumeak), 44 seme-alabarik gabeko familiak ziren eta 48 seme-alabak dituzten bikoteak ziren.\n2007an 174 etxebizitza zeuden, 125 familiaren etxebizitza nagusia ziren, 34 bigarren erresidentzia ziren eta 15 hutsik zeuden. 164 etxeak ziren eta 9 apartamentuak ziren. 125 etxebizitza nagusietatik 110 bere jabearen bizilekua ziren, 13 alokairuan okupaturik zeuden eta 2 doan lagata zeuden; 1ek gela bat zuen, 3 etxek bi zituzten, 12 etxek hiru zituzten, 25 etxek lau zituzten eta 84 etxek bost zituzten. 104 etxek euren parking plaza propioa zuten azpian. 60 etxetan ibilgailu bat zegoen eta 49 etxetan bat baino gehiago zituzten.\nGramond udalerriko biztanleria-piramidea 2009an .\n2007an lan egiteko adina zuten pertsonak 183 ziren, horien artean 145 aktiboak ziren eta 38 inaktiboak ziren. 145 pertsona aktiboetatik 141 lanean zeuden (79 gizon eta 62 emakume) eta 4 langabezian zeuden (3 gizon eta 1 emakume). 38 pertsona inaktiboetatik 10 erretiraturik zeuden, 13 ikasten zeuden eta 15 "bestelako inaktibo" gisa sailkaturik zeuden.\n2009an Gramond udalerrian 126 unitate fiskal zeuden, 312 pertsonek osaturik. Pertsona bakoitzeko diru-sarrera fiskalaren mediana urteko 14.967 euro zen.\n2007an zeuden 14 komertzioetatik, 3 erauzte enpresak ziren, 3 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 finantziazio enpresa zen, 3 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 4 zerbitzu publikoetatik, 1 autoeskola zen, 1 igeltseroa eta 2 iturginak.\n2000. urtean Gramond udalerrian 33 nekazaritza-ustiategi zeuden, 928 hektarea erabiltzen.\nBoussac (1,5 km)\nQuins (3,7 km)\nBaraqueville (5,7 km)\nSauveterre-de-Rouergue (6,2 km)\nCamboulazet (7,5 km)\nNaucelle (7,6 km)\nBNF: 152470899 (data)


Raisa Álavak zeramika tailerra emango du Amurrioko Kultur Etxean – Amurrioko Udala\nRaisa Álavak zeramika tailerra emango du Amurrioko Kultur Etxean\nRaisa Álava artista arabarrak zeramika garaikide tailerra emango du azaroan eta abenduan Amurrioko Kultur Etxean, jende guztiari zuzenduta. Horrela, Álavak, herritarrekin parte hartzeko lan prozesuaren lehen fasea jarriko du martxan, Eskualdea programaren barruan. 2020ko maiatzean amaituko da, La Casonan egingo den erakusketarekin.\nAzaroan zehar, Arabako Foru Aldundiak eta Artium museoak bultzatutako Eskualdea 2019 programaren barruan, Raisa Álavak (Zuaza, 1990) datozen hilabeteetan aurrera eramango duen lan prozesuaren lehenengo fasea ari da abian jartzen, artea eta pentsamendu garaikidea Arabako lurraldera hurbiltzeko helburuarekin. Artista arabarraren proposamena programa horren ekoizpen deialdiaren barruan hautatu zuten, Oihane Amurrioren eta Mario Paniegoren proiektuekin batera.\nÁlavaren proposamenaren ezaugarria, zeramikaren lengoaia garaikidetasunera hurbiltzen dela proposamen artistikoa herritarrekin parte hartzeko lan prozesuaren erantzun gisa planteatzen dela da. Erakusketa 2020ko maiatzean egongo da ikusgai La Casona udal erakusketa aretoan.\nLan hori herritarrekin batera egiteko, Álavak zeramika garaikideko tailerra emango du azaroaren 22an eta 29an eta abenduaren 13an eta 20an, 17:30etik 20:30era, Kultur Etxean. Lau saio horietan, artistak sorkuntzarako pizgarria izango den testuingurua sortzea proposatzen du. Testuinguru horretan, zeramika eta eskultura garaikidearen sarrera teorikoa eta zati praktikoa konbinatuko dira, eta bertaratzen direnek euren piezak buztinarekin landuko dituzte, oinarrizko modelatze, margotze eta esmaltatze tekniken bitartez.\nTailerretan sortutako piezak maiatzean La Casonan egongo den erakusketaren parte izango dira, eta Álavak datozen hilabeteetan bere pieza propioen sorkuntzan aurrera eramango duen lan artistikoa ere baldintzatuko dute. Artistak azaldu duenez, “Proposamen horren bidez, Amurrioko bizilagunak proiektuaren protagonista sentitzea bilatzen dut, eta protagonismo hori tailerretan sortuko da, tailerretan hasiko baita osatzen modu kolektiboan egingo dugun erakusketa”.\nIkastarorako izen-emateak zabalik daude dagoeneko, eta raisa.alava@gmail.com helbide elektronikora idatzita egin behar dira, izena eta adina adieraziz. Ikastaroa doakoa da, adin guztietako parte-hartzaileentzat dago zabalik, eta ez da gaiari buruzko aldez aurreko ezagutzarik behar. Taldea osatzeko plazak mugatuak dira, eta beharrezkoa izango da lau saioetara joatea.


2014 abuztua | Slump doktorearen zaintiratua\nPosted in Errusia, Futbola\nIragan astean hasi zen Errusiako Futbol Kopa. Tartean, bi partida hauek: Sebastopoleko SKChF – Simferopoleko TSK eta Yaltako Zhemtxuzhina – Sotxi. Emaitzen gainetik, zeresana eman du lehendabiziko hiruak Krimeako klubak izateak. Errusiako txapelketa ofizial batean aritu izanak eragina izan dezake errusiar taldeek Europako txapelketetan jasan dezaketen patuarekin (kanporatzearekin), edo 2018ko Munduko Kopa hartu ahal ez izatearekin. Krimeako penintsulak pasa den martxoan...


Kultur Errota bigarren eskaintza - Topagunea | Euskaltzaleen Topagunea\nKultur Errota bigarren eskaintza\nEuskaltzaleen Topagunea - 12/06/05\nTOPAGUNEAren Kultura Sailak KULTUR ERROTAren 15. edizioaren bigarren eskaintza, irailetik abendura bitartekoa, martxan jarri du. Elkarte bazkideok ekainaren 6tik 27ra bitarteko epea daukazue zuen emanaldi eskaerak egiteko. Horretarako, beharrezkoa duzuen informazioa artxiboetan daukazue:\nIKUSKIZUNEN ZERRENDA. Aukeran dauden 157 kulturgile eta 174 ikuskizunen zerrenda, eta azken horien gaineko informazioa ( 31aukera berri). Kulturgile bakoitzaren gainean klikatzen baduzue, ikuskizun horren gaineko informazioa agertzen den orrialdera joan zaitezkete.\nKULTUR ERROTA 2012 eskaintza\nKULTUR ERROTA 2012 irizpideak\nKULTUR ERROTA 2012 eskaera orria


EB osorako tasa digitala gehiago urardotu dute Frantziak eta Alemaniak | Ekonomia | Berria\nEB osorako tasa digitala gehiago urardotu dute Frantziak eta Alemaniak\nMultinazional handien Internet bidezko publizitate salmenta soilik zergapetzea proposatu dute, baina ez dute nahiko babesik lortu\nMario Centeno Eurotaldeko burua, asteleheneko bileran. OLIVIER HOSLET / EFE Tamaina handiagoan ikusi\nGau osoa irauten duten bilerak, proposamen urardotuak eta inoiz betetzen ez diren azken epeak. Europako Batasunak bere ohiturei eutsi die finantza ministroen bilera bikoitzean. Emaitzak apalak izan dira: EBko kideek ez dute adostasunik lortu Google tasa bat ezartzeko plataforma digitalei, baina proiektua ez dute guztiz lurperatu. Euroaren erreformari dagokionez, ESM erreskate funtsaren moldaketa txikiak onartu dituzte.\nGau luze baten ondoren, indar handirik gabe iritsi ziren atzo EBko finantza ministro gehienak Ekofinen bilerara. Enpresa teknologikoei zergak ordainarazteko proposamen berritzaileak egiteko indarrik gabe, esan nahi baita. Izan ere, ahultasun zantzu handirik ez zuten erakutsi Google tasa blokeatu nahi dutenek, Irlandak eta Eskandinaviako herrialdeek batik bat. Bi argudio dituzte: tasa batek ez duela zentzurik mundu osoan ezartzen ez bada, eta irabaziak zergapetu beharrean salmentak zergapetuta galerak dituzten enpresei kalte egingo dietela.\nHori ikusita, Frantziak eta Alemaniak proposamen bigunago bat aurkeztu zuten: Interneteko zerbitzuen artean, publizitatea soilik zergapetzea. Tasatik kanpo geratuko lirateke, berriz, datuen salmenta eta bitartekaritza zerbitzuak zergapetzeko aukera. Europako Batzordearen hasierako proposamenean oinarrituta, Austriako lehendakaritzak nahi zuen beren salmenten %3ko tasa bat ordaintzea Internet bidez negozio egiten duten multinazional handiek —munduan 750 milioitik gora eta EBn 50 milioitik gora fakturatzen dutenek—. Urtean 5.000 milioi bilduko lirateke horrela.\nAlemaniaren eta Frantziaren proposamen berriarekin, Googlek eta Facebookek bai ordaindu beharko lukete zerbait, baina ezer gutxi, aldiz, Amazonek, Applek eta Spotifyk.\nEskaintza horrek ez du oraindik aurrera egin, baina Berlinek eta Parisek azken ahalegina egin nahi dute. Martxora arteko epea eman diote Europar Kontseiluari tasa onar dezan. 2021ko urtarrilaren 1ean jarriko litzateke indarrean, baldin eta ordurako OCDEren barruan tasa globalago bat ezartzeko akordiorik ez badago.\nZerga kontuetan EBk erabakiak aho batez hartu behar dituenez, oso litekeena da ezerezean geratzea Alemaniaren eta Frantziaren saioa. Horrek ez du esan nahi EBko kideek ezin dutela beren kabuz enpresa digitalik zergapetu. Ekofinen porrota ikusita, zerga hori ezartzeko asmoekin jarraitzen duela azaldu zuen Nadia Calviño Espainiako Ekonomia ministroak. Bitartekaritza eta datuen salmenta ere zergapetu nahi ditu Madrilek.\nHemeretzi orduko bilera\nAstearteko bilerara nekatuta iristearen arrazoi nagusia izan zen asteleheneko bilerak astearte goizera arte iraun zuela. Euroguneko ministroek ia hemeretzi ordu behar izan zituzten beren eremuko krisien aurkako tresneria berritzeko. Bidean jarraitzen du banku batasunaren mahaiari falta zaion hankak —gordailuen berme bateratua—, Alemaniak ez baitu nahi. Horregatik, maila txikiagoko kontuei heldu diete. Adostu dute bankuen berregituraketarako funtsak ESM erreskate funtsari larrialdiko maileguak eskatu ahal izango dizkiola. Halaber, ESMren diruak baliatu ahal izango dituzte krisi oso zehatzak pairatzen dituzten estatuek ere.\nEurogunerako aurrekontu berezia ere mahai gainean izan zen. Emmanuel Macronen proposamena —aurrekontu handi bat, batez ere hegoaldekoei laguntzeko— aspaldi lurperatua dago, baina «konbergentzia eta lehiakortasuna» sustatzeko aurrekontu txiki bat sortzeko eztabaidak aurrera jarraitzen du.


Letras de Gure bide galduak de Benito Lertxundi | euskal musika, música vasca\nGure bide galduak (Benito Lertxundi)\nGure bide galduak (Letras)\ngerra bat barruan degula\nzer egin jakin gabe.\nGurasoen mundu aldreves hau\nbakardade galduan utzi gaitu;\netorkizunik ez du.\nBizimodu lasai bategatik\nBizitzaren gauza ederrenak\nGizonak kartzelan daude\nJainkoak beharko du lagundu\nguk ahaztu baditugu.\nMaitasun hitzak nahi nituzke esan\nbaina gaur ezin dut;


Proiekzioa. Francis Bacon - Museo Guggenheim Bilbao\nProiekzioa. Francis Bacon\nFrom his Life to his Work\nGoza ezazu Francis Bacon artistaren obrari zuzenean lotuta dauden fikziozko film edo dokumental batzuekin. Lan horiek Baconekin lotuta egongo dira bere bizitza eta XX. mendeko bigarren erdiko Londresko giroa erakusten dutelako edo artistaren obrak film horietakoren batekin zuzenean lotuta daudelako.\nProgramazioa eta sarrerak eskuragarri txarteldegietan eta webgunean, urriaren 10etik aurrera. 2 € Lagunek eta 4 € publiko orokorrak. Jatorrizko bertsioak (azpitituludunak eta azpititulurik gabeak).\nEgunak: Azaroaren 3tik 6ra.\nLekua eta ordua: Museoko Entzungela, 18:30\nDeskargatu programa osoa\nAzaroaren 3tik 6ra, 18:30\nDesde el 4/11/2016 hasta el 6/11/2016 .\nSarrerak: 2 € Lagunek eta 4 € publiko orokorrak.


Euskarabila » Nortzuk gara\nBa al dakizu zenbat euskaldun garen Basaurin? Kalean, tabernetan, dendetan entzuten denari erreparatuz gero, banaka batzuk garela uste izango duzu zeuk ere, baina oker gaude: asko eta asko gara, baina gehienetan isolatuta sentitzen gara, ezin dugulako geure herrian euskaraz bizi.\nEgin dezagun historia pixka bat…\nEuskarabila sortu aurretik bazegoen euskararen alde zebilen talde bat: BBT, Basauri Berreuskalduntzeko Taldea. Hor sortu zen arestian aipatutako kezka, testuinguruak lagunduta, jakina: 80 hamarkadan euskara elkarteak sortzen hasi ziren, Txepetxen Un futuro para nuestro pasado argitaratua zegoen, bazegoen Janzten aldizkaria,… Guzti horretatik gu ere janzten hasi ginen, eta, ahoz aho jende askorekin gure gogoeta partekatu ondoren, soziolinguistika jardunaldi batzuk antolatu ziren 1995ean, beste herrietako esperientziak ezagutu, Txepetxen teoriaren oinarriez jantzi eta Basauriko egoera eta beharrez jarduteko. Jardunaldi horietan jende pilo bat elkartu ginen eta aurrera egitea erabaki genuen. Hortik etorri ziren hurrengo pausoak: jende ezagun multzo baten argazkia, bazkidetza kanpaina, elkartearen izena eta logoa, lantaldeak osatu edo perfilatu, zuzendaritza, … eta elkartearen sorrera ekitaldia.\n1996ko otsailaren 3an egin genuen sortzeko Batzar Nagusia eta astebete geroago jendaurreko aurkezpen ekitaldia, Ibaigane Kultur Etxean, Basauri bertako azken euskaldunei omenaldia eginez, hizkuntzaren katea apur ez dadin egindako ahaleginagatik geure esker ona adierazteko.\nEkitaldi hartara, beste zenbait elkarte eta erakunde ere gonbidatu genituen (Euskaltzaindia, Eusko Jaurlaritza, Basauriko Udala, AED Elkartea…), Euskarabila Elkartearen sorreraren lekuko eta sustatzaile izan zitezen.\nKontuak atera badituzu, ohartuko zinen 2016an elkartearen XX. urteurrena ospatuko dugula, hasierako asmo eta helburuei tinko eusten diegularik: Basaurin eguneroko bizitzan, euskararen normalizazioa eta erabilera bultzatzeko euskaldun guztion bilgune izango den elkartea izatea, adin, lanbide, ideologia, kolore zein gizarte-esparru guztietako euskaldunona, alegia.\nHorixe da gure erronka eta gure ametsa: errealitate egin dezagun denok elkarrekin!\nE IN/ DEZAGUN ELKARREKIN!\nEgin klik argazkietan jatorrizko tamainan ikusteko:


Cookien Politika — Appsamblea - Votaciones online seguras, rápidas y fáciles\nhttps://appsamblea.com/(aurrerantzean, Web Gunea) URLtik sartzeko eta nabigatzeko (aurrerantzean, Web Gunea), Appsla Online Voting, S.L.ren titulartasunekoa da (aurrerantzean, Appski edo titularra), eta horrek esan nahi du cookie propioak erabili eta deskargatu behar direla nabigazioa edo sarbidea helburu duen terminal edo gailuan.\nErabiltzaileen baimenarekin cookie-ak deskargatu ahal izango dira; horrela, horien erabilera onartu ondoren, lehentasunak gogoratuko dira Web Gunera egingo diren bisitetarako. Une oro ezabatu eta kudeatu daitezke, baina kasu honetan Web Guneak ez du behar bezala funtzionatuko.\nDokumentu hau irakurtzera animatzen zaitugu, Web Gunean teknologia horren erabilera zehatz-mehatz ezagut dezazun.\nCookie-ak testu-fitxategi txikiak dira, eta erabiltzailearen gailura edo terminalera bidaltzen dira, bai bisitatu den webgunetik, bai hirugarrenen webguneetatik. Cookie-ak nabigatzeko erabilitako gailuaren memorian biltegiratzen dira, hainbat helbururekin.\nAppsamblean sartzean, teknologia horren erabilerari buruzko informazioa eskainiko dizugu sartzen edo nabigatzen ari zaren gailuaren bidez, eta horretarako baimena emateko eskatuko dizugu.\nEdozein unetan errebokatu dezakezu teknologia horren erabilerari buruzko baimena zure nabigatzailearen funtzioen bidez, cookie-ak desaktibatuz edo zure gailuan edo terminalean deskargatzeko aukera blokeatuz. Kontsultatu atala "4. Cookie-ak kudeatzea eta desaktibatzea" politika honetan, informazio gehiago lortzeko.\n3. Appsamblean erabilitako cookie-ak\nWeb Gunearen helburua dela eta, honako cookie mota hauek erabiltzen dira:\nPertsonalizazio-cookie-ak: webgunea aldez aurretik ezarritako ezaugarri orokor batzuetara egokitzeko aukera ematen dutenak dira, hala nola hizkuntza, erabilitako nabigatzailea edo sartzeko eskualdea.\nCookie teknikoak: orrialdean nabigatzean arintasuna eta erosotasuna emateko eta orrialdeari segurtasuna emateko balio dute. Adibidez, erregistratutako erabiltzaile baten saioa identifikatzeko aukera ematen dute.\nAnalisi-cookie-ak: Interneten erabiltzaileek orrialdeaz egiten duten erabileraren azterketa estatistikora bideratutako informazioa lortzeko aukera ematen dute. Hala, erabiltzaileek orrira iristeko erabili zituzten bilaketa-terminoak ezagutzeko aukera ematen dute.\nPublizitate-cookie-ak: orrialdean dauden publizitate-espazioak kudeatzeko balio dute, erabiltzaile bakoitzari publizitate-edukia eskaintzeko, orrialdearen edukiaren eta iragarkien maiztasunaren arabera.\nJokabide-publizitateko cookie-ak: orrialdean dauden publizitate-espazioak kudeatzeko aukera ematen dute, erabiltzaile bakoitzari bere nabigazio-ohituren eta bere lehentasunen araberako publizitate-edukia eskaintzeko.\nJarraian, Appsde aplikazioan berariaz erabiltzen diren cookien zerrenda bat ageri da: izena, jatorria, mota, iraupena eta helburua.\nIzena Jatorria Mota Iraupena Helburua\nPHPSESSID Berezkoa Teknikoa Saioa Behar-beharrezkoa da saioaren identifikatzailea izatea. Ezabatu egiten da nabigatzailea ixtean.\n_icl_current_language Berezkoa - WPML Teknikoa 24h Erabiltzearen hizkuntza identifikatu.\nmoove_gdpr_popup Berezkoa Teknikoa Urte 1 Cookie hori gaituta dagoenean, cookie-ak konfiguratzeko lehentasunak gordetzeko erabiltzen dira.\nwe_captcha Berezkoa Teknikoa 30 egun WordPress-era sartzeko segurtasuna.\n_ga Google Analitikoa 2 urte Webguneko bisitari bakarrak kontrolatzeko erabiltzen da, bezero-identifikatzaile bakarra gordetzen du.\n_gat Google Analitikoa 10 minutu Saioan sortutako jarraipen-objektuak bereizteko erabiltzen da.\n_gid Google Analitikoa 24h Erabiltzaileak bereizteko erabiltzen da.\nEdozein unetan gaitu edo desgaitu dezakezu cookie-en konfigurazioa gure web-orrian, cookie-en konfigurazioaren bidez.\n4. Cookien kudeaketa eta desaktibazioa\nCookie-ak erabiltzeko emandako baimena ezeztatu nahi baduzu, edozein unetan desaktiba edo blokea dezakezu teknologia horren erabilera, erabiltzen ari zaren nabigatzailearen berariazko funtzioen bidez.\nJarraian, jarraibideen eta esteken zerrenda bat emango dizugu, nabigatzailearen arabera, irlak aktibatzeko, desaktibatzeko, ezabatzeko eta kudeatzeko jarraitu beharreko urratsei buruzkoa:\nSafari: Safari irekiarekin, sakatu Safari > Preferentziak > Pribatutasuna > cookie-ak eta webguneetako datuak eta aukeratu nahi duzun aukera. Informazio gehiagorako, https://support.apple.com/kb/ph21411? Locale = es_ES\nSafari iOS 11rako: Safarian, sakatu doikuntzak > Pribatutasuna eta segurtasuna > blokeatu cookie guztiak. Informazio gehiagorako, https://support.apple.com/es-es/HT201265\nGoogle Chrome: Google Chrome irekita dagoela, sakatu Chrome menuko ikonoa > Konfigurazioa > Aukera aurreratuak erakutsi > Pribatutasuna > Edukiaren konfigurazioa > Cookieak eta konfiguratu, zure lehentasunen arabera. Informazio gehiagorako, https://support.google.com/chrome/answer/95647? Hl = es\nGoogle Chrome Android eta iOSerako: Google Chrome irekita dagoela, sakatu Chromeren menuko ikonoa > Konfigurazioa > Aukera aurreratuak erakutsi > Pribatutasuna > Edukiaren konfigurazioa > Cookieak eta konfiguratu zure lehentasunen arabera. Informazio gehiagorako, https://support.google.com/chrome/answer/95647? Hl = es\nInternet Explorer 11: sakatu Internet Explorer ikonoa ataza-barran > Tresnak > Interneteko aukerak > Pribatutasuna eta cookien konfigurazioa lehentasunen arabera pertsonalizatzen du. Informazio gehiagorako, http://windows.microsoft.com/es-es/internet-explorer/delete-manage-cookies #ie=ie-11\nInternet Explorer Mobile: Internet Explorer Mobile irekita, sakatu Gehiago > Konfigurazioa eta cookien konfigurazioa pertsonalizatzen du, bere lehentasunen arabera. Informazio gehiagorako, http://www.windowsphone.com/es-es/how-to/wp7/web/changing-privacy-and-other-browser-settings\nMicrosoft Edge: nabigatzailean, sakatu Gehiago > Konfigurazioa > Konfigurazio aurreratua > Pribatutasuna eta zerbitzuak > cookieak eta aukeratu nahi duzun aukera. Informazio gehiago: https://privacy.microsoft.com/es-es/windows-10-microsoft-edge-and-privacy\nMozilla Firefox: Firefox irekita dagoela, sakatu menua > Lehentasunak > Pribatutasuna eta segurtasuna > Historiala > Konfigurazio pertsonalizatua erabili historialerako eta pertsonalizatu cookien konfigurazioa zure lehentasunen arabera. Informazio gehiagorako, http://support.mozilla.org/es/kb/habilitar-y-deshabilitar-cookies-que-los-sitios-web\nMozilla Firefox Mobile: Firefox irekita, sakatu menua > Konfigurazioa > Pribatutasuna > Cookieak eta pertsonalizatu cookie-en konfigurazioa zure lehentasunen arabera. Informazio gehiagorako https://support.mozilla.org/es/kb/habilitar-o-deshabilitar-cookies-en-firefox-para-android\nOpera: operarekin irekita, sakatu konfigurazioa > Aukerak > Aurreratua > Pribatutasuna eta segurtasuna > Eduki-doikuntzak > cookieak eta pertsonalizatu cookie-en konfigurazioa bere lehentasunen arabera. Informazio gehiagorako, https://help.opera.com/en/latest/web preferences/#cookies\nOpera Mobile: opera Mobile Irekiarekin, sakatu Opera ikonoa > Konfigurazioa > Pribatutasuna > cookieak eta aukeratu lehentasunaren arabera. Informazio gehiago: https://help.opera.com/en/latest/webpreferences/#cookies\nZalantzarik izanez gero, idatzi guri helbide elektroniko honetan: contacto@appsamblea.com, edo nahiago baduzu, idatzi Iparraguirre, 38, ppal. dcha. 48010, Bilba (Bizkaia) helbidera, titularraren eskura.


5050 led banda argiztapena Fabrikatzaileak eta hornitzaileak - LED Orientalight Co., Limited\nHasiera > LED marra argia > Led Led Zuria > 5050 led argien argia\n5050 led banda argia kolore bakarreko soka malgua DC12V / DC24V eskaintzen dugu, kalitate handiko CE ROHS ziurtagiriak dituena. 12 urtez led banda malguko produktuen fabrikazio eta esportazio esperientzia zabala dugu eta mundu osoko merkatuetako bezero askoren konfiantza lortu genuen. PCB eta led produktuak bezalako lehengai ugari ditugu led banda zuriaren eredu estandarrarentzat. Beraz, produktua azkar entregatu dezakegu.\n1. Product Introduction of the 5050 led argien argia\nEbaki daitekeen soka malguko LED marradun argiek aplikazioen hainbat aukera eskaintzen dituzte. Zinta motako produktuak maiz edo gainazal kurbatuagoetan instalatu daitezke. Profesionalentzako diseinatutako profesionalentzat eta argiztapen zaleentzat, LED Banda hauek oso erraz erabiltzen eta instalatzen dira. LED marra hau ezin hobea da argiztapen barra, beirateak, azpilabarrak, apalak, armairuak eta barruko edozein gainazal garbi eta leuna eta abar erabiltzeko.\nSegurtasuna: LED argi malguko barra baxuko tentsio DC 12V / DC24V hornidura tentsioa erabiltzen du, beraz, oso segurua da erabiltzea. Adinekoek zein haurrek segurtasunez erabil dezakete segurtasun arriskurik eragin gabe.\nIngurumena babestea: LED argia barra argia LED edo FPC osatuta dagoen ala ez, material guztiak ingurumenarekiko errespetatzen diren materialak dira, birziklagarriak dira eta ez dute eraginik eta ingurumenean kalteak eskala handiko erabileraren ondorioz.\nMalgutasuna: LED argi malguko barra oso oso azpiko FPC erabiltzen du substratutzat. Hautsi egin daiteke, osatzeko erraza, publizitate modelatzeko hainbat beharretarako egokia.\n2.ProductParameter (zehaztapena) 5050 60 led striplinging\n1550-1850lm / metro\n3.Produktuaren funtzioa eta 5050 60leds / metro malguko led banda zintaren aplikazioa\nLED argi malguak oso erabiliak dira eraikinen eskema, urratsak, kabinak, zubiak, hotelak, KTV apaingarriak, argiztapen apaingarria eraikitzeko, ertzak argiztatzeko dekorazioa, korroiluminazioa, eskaileraren argiztapena, ezkutuko kokapenaren argiztapena.\n4. Produktuen 5050 60leds led kit-aren xehetasunak\nKolorearen tenperatura eta led kantitatea hauta ditzakezu zure eskaeraren arabera.\n6.Divisa, bidalketa eta kolore bakarreko led banda argia SMD5050 60leds zerbitzatzea.\nHot Tags: 5050 led banda argiztapena, fabrikatzaileak, fabrika, hornitzaileak, Txina, handizkako, pertsonalizatua, kalitate handiko, prezioen zerrenda, erosi online


Alderdi Orokorrak. Terapeutika Onkologikoa. - Aspanovas Bizkaia. Bizkaiko minbizidun haurren gurasoen elkartea\nAURRETIK (TERAPEUTIKA ONKOLOGIKOA)\nAhoko azterketa zorrotza egitea, tratamendu onkologikoa hasi aurretik. Hegal-ausikiaren erradiografiak egin behar dira (hasieran eta 6 hilabetero) aldi baterako hortzetan ezarritako ukitze-puntuekin, hortz mistoetan hala nola betiko hortzetan ezarritako ukitze-puntuekin.\nGaixoak behar dituen tratamendu odontologikoak egitea, besteak beste: azal narritagarriak ezabatzea, berriztapenen ertz zorrotzak, hortzen haustura eta hortzetako aparatuak.\nHortzetako txantxarrak prebenitzea\nHaurrak eta gurasoak hortzetako txantxarrak nola prebenitu irakastea.\nTxantxarrak sortzen ez dituen dietari buruzko aholkuak eta ahoko higienerako jarraibideak:\nBakterio-plaka detektatzea fuksinaren bidez.\nEskuilatzeari eta fluordun hortzetako pastei buruzko aholkua\nHaurrak egunean hirutan (jatordu bakoitzaren ostean) eskuilatu behar du ahoa, lagunduta 6-7 urtera arte, eta bakarrik edo lagunduta 6-7 urtetik gora, haurraren abileziaren arabera.\nBi urtetik beherako haurrak eskuilatua pasta gabe egin behar da.\nBitik sei urtera arteko haurretan 500 zati milioiko fluoruro-kontzentrazioa duen hortzetako pasta erabiliko da; sei urtetik gorako haurretan, berriz, 500-1.000 zati milioikoa.\nHaurrek gai izan behar dute txistua botatzeko eta hortzetako pasta irentsi gabe irakuzteko.\nIrakuzketa % 0,05eko sodio fluoruro disoluzioarekin, egunean hirutan, jatordu bakoitzaren ondoren egindako eskuilatzearen ostean. Txistua bota irentsi gabe.\nBetiko hortzetako artekak ixtea ildo atxikitzaileen bidez, aurretik txantxar oklusalak edo proximalak baztertuta.\nErabilera profesionalerako fluorra:\nAldi baterako hortzetan txantxarrik ikusiko balitz 3 hilabetero egindako ikuskapenean ETA fluorrezko berniza ematea 3 hilabetero.\n6 hilabeteroko azterketan txantxarrik ikusiko ez balitz eta erabilera profesionalezko fluorra 6 urtetik hasita, 6 hilabetero.\nMikrobioen kontrako eragileak:\nMikrobioen kontrako eragileen erabilera: % 0,12ko klorhexidina alkoholgabeko disoluzioa ospitaleratzean zehar. Klorhexidina fluordun kolutoria aplikatu eta 30 minutura erabili behar da.\nBestela, klorhexidina gel gisa aplika daiteke, eskuil leun batekin, batzuetan hobeto jasan daiteke eta 3-4 urtetik hasita, gurasok lagunduta eta kolutorioaren erregimen berean.\nBITARTEAN (TERAPEUTIKA ONKOLOGIKOA)\nHortzetako txantxarrak prebenitzeko neurriekin jarraitu.\nAurreko fasean egiteko geratu ziren tratamendu odontologikoak burutzea.\nAhoko azterketa egitea 3 hilabetero.\nGERO (TERAPEUTIKA ONKOLOGIKOA)\nAhoko higienearen kontrolarekin jarraitu eta hortzetako txantxarrak prebenitzeko neurriak praktikatu.\nGaixoak behar dituen tratamendu odontologikoak normaltasun osoz burutzea.\nAurrean azaldu dugun erabilera profesionalerako fluorra ematen jarraitu.\nBurmuineko edota zerbikaletako kimioterapia edo erradioterapia jaso duten 10 urtetik beherako gaixoetan ortopantomografia egitea, betiko hortzen garapena behin bukatuta (12-14 urte), hortzen garapenean asaldurarik dagoen jakiteko eta horien maila. Aurkipenen berri eman behar zaie gaixoei eta ahoko zainketen programa bat ezarri, hortzen erorketa goiztiarra, gaixotasun periodontala edo bestelako arrazoiengatik, gerta ez dadin saiatzeko.


Sestaoko Udala - Hiri hondakin solidoen bilketa eta kale garbiketa egiteko kontratu berria adjudikatu dira\nHiri hondakin solidoen bilketa eta kale garbiketa egiteko kontratu berria adjudikatu dira\nSestaoko Udaleko Osoko Bilkurak Sestao RSU Aldi Baterako Enpresa Elkarteari adjudikatu dio udalerriko hondakin solidoak bildu, kale garbiketa egin, desinfektatu eta arratoiak eta intsektuak hiltzeko kontratua. Horrela egitearen aldeko botoa eman dute EAJ-PNV, PSE-EE alderdiek, PP alderdia abstenitu egin da eta kontrako botoa eman dute Sestao Bai Ahal Da eta EH Bildu udal taldeek. Kontratuak, Udalak diru aldetik duen garrantzitsuenak, lau urteko iraupena du, beste bi urtez luza daitekeena, eta horren kostu osoa 14.768.461 eurokoa da.\nKontratu berri honek bi helburu nagusi ditu. Lehena udalerriko garbiketaren itxura hobetzea da eta horretarako kale garbiketari lotuta dauden zerbitzu berriak ezarriko dira. Bigarren erronka birziklatze-ratioak igotzea da Europako Batasunak ezarritakoak betetzeko. Hori guztia lortzeko, hiritarrak kontzientziatzeko kanpainak egingo dira, gaikako edukiontziak uharteetan pilatuko dira eta marroi koloreko bosgarren edukiontzia jarriko da animalia- eta barazki-jatorriko hondakin organikoak biltzeko.\nFlota berrituko da\nKontratu berriarekin hiri hondakinak bildu eta kale garbiketa egiteko ibilgailuen flota erabat berrituko da. Aukera hau probestuz edukiontzi eta paperontzi berriak jarriko dira.\nHonako hauek dira kontratu berriak jasotzen dituen berrikuntzak: hiri-altzariak garbitzea, saneamenduko kolektore guztiak garbitzea, jaiak direla eta egingo diren aparteko garbiketak. Zarataren inguruko udal ordenantza betetze aldera, ez da gaueko hondakin bilketarik egingo.\nEdukiontzi uharteak sortuko dira\nKontratu hau indarrean jartzearekin batera, Udalaren asmoa da edukiontzien sakabanaketarekin amaitzea, gaur egun, erabili nahi den edukiontziaren arabera, hiritarrak zarama toki ezberdinetan uztera behartuta daudelako. Horren ordez, ehun bat uharte sortuko dira, hau da, frakzio bakoitzeko edukiontzi bat izango duten espazioak, eta horrekin erraztu egingo die hiritarrei basura utzi eta birziklatzea.\nEgingo diren berrikuntzen artean, beste bat, kalitate-, eraginkortasun- eta gobernamendu-helburuak ezartzea da, horrekin lortu nahi diren helburuak benetan lortzen ari direla kontrolatu ahal izateko. Xede horrekin, urrutitik kudeatzeko plataforma orokorra gaituko da eta horretan inplikatuta dauden eragile guztiak sartu ahal izango dira. Horrekin batera, herritarrek euren eskura izango dute Web orri bat mugikorrerako aplikazioa, eta horrek aukera emango die zerbitzuan egon daitezkeen arazoen berri ematea, hauek ahalik eta arinen konpondu ahal izateko.\nEnpleguari dagokionean, Sestao RSU AEE behartuta dago hiri hondakin solidoak bildu eta kale garbiketa zerbitzua ematen ari diren eta lege aldetik eskubideak dituzten langileak subrogatzera.


“Zatiketak Bidertuz”, Luul-en lehen ipuin interaktiboa |\n← Lizarran, beste bi jarduera euskaraz. Txokolipuinak eta Bizitokiren aurkezpena\nEuskaltegiko ikasleek ez dute errukirik izan… →\n“Zatiketak Bidertuz”, Luul-en lehen ipuin interaktiboa\nPosted on 2013/02/19\tby lizarbeibar\nGaurkoan LUUL proiektuaz arituko gara. Egitasmo hau Euskal Herriko hiru familiak sorturiko argitaletxe digitala dugu, haietako bat Lizarrakoa. Argitaletxearen ezaugarri nagusienetako bat hizkuntza gutxituekiko konpromisoa eta kezka dira. Hori izan da honen lehen aplikazioa, beste hizkuntzatan baino lehen, euskaraz ateratzeko arrazoia. Jarraitu irakurtzen Luulen bi kidek eginiko elkarrizketa irakurtzeko eta Zatiketak Biderkatuz ipuinaren aurkezpen bideoa ikusteko.\nEta, zergatik digitala?\nGaur egun bizi garen gizartean gero eta tresna berriak ditugu: tabletak, ipad-ak, iphone-ak… Eta gustatu ala ez, gure haurrak bertan ibiltzen dira; batean ez bada, bestean. Horri gehitu beharko genioke, mundu horretan EUSKARAZ aritzeko duden aukerak oso urriak direla. Guri, gure seme-alabak euskaraz aritzea gustatuko litzaiguke, eta gainera, euskarak teknologia berrien mundu horretan eremuak irabazi behar dituela iruditzen zaigu. Orduan, zergatik ez horri eutsi?\nEgia da prozesua bitxia izan zela, izan ere, gure hasierako helburua ipuina paperean ateratzea izan zen. Egoera horretan, euskaraz oraindik asko landu gabeko eremua bazegoela ikusi genuen; zergatik ez, orduan, interaktibo egin?\nZer da zabaldu nahi duzuena? Zeintzuk dira zuen kezkak?\nLUULen kezka nagusia gizarte eredua da; gizarte eredua bere ikuspegi zabalenean kontutan hartuta. Eta oraingoan, gure lehen lan honetan, familia eredu ezberdinak ditugu mintzagai; banaketa baten ondorioz sortzen diren familia eredu ezberdinak, alegia. Gizartean gero eta familia mota ezberdin gehiago ikusten da: kalean, ikastolan,… Eta guri gure seme-alabek hori naturaltasunez ikustea eta bizitzea gustatuko litzaiguke.\nLUULeko 3 kide irakasleak gara, eta gure ikasleekin hitz eginez familiatan ematen den dispertsioa ez zaigu arrotz egiten: ama telebista ikusten ari den bitartean, semea bere gelan ordenagailuarekin ari da, alaba ipad-arekin… bakoitza bere munduan. Eta ondorioz, familia askotan teknologia berriekiko zalantzak sortu dira.\nZergatik ez egoera hori irauli? Zergatik ez teknologia horiek eskaintzen duten zerbait (ipuina) familia komunikazioa sendotzeko tresna bihurtu?\nIpuin honek aukera mordoa eskaintzen du; jolasteaz gain, ipuina entzutearekin batera, posible da ipuineko hainbat irudi/egoerek haurrengan galderak eta zalantzak sortzea. Horrek familian korapilatsuak gerta daitezkeen hainbat gaien inguruan hitz egiteko oinarria ezarriko du, gozatuz eta jolastuz.\nBaina, familiatan bakarrik?\nHasiera batean gure buruetan familiak bazeuden ere, badakigu familiaren gaia eskolan ere lantzen dela; eta gelatan dauden errealitateak gero eta anitzagoak direla. Ipuin hau material osagarria izan daiteke, haurrekin gelan familia eredu ezberdinak modu ludiko eta atseginean lantzeko.\nDena den, ipuina bera zer den ikusteko modurik egokiena ipuinarekin berarekin jolas egitea da.\nEta nola eskura daiteke?\nBi plataformatan dago eskuragarri: androiderako google play-n eta apple-erako App Store-n. Hala ere http://www.luul.eu webgunean sartuta, zuzenean deskarga daitezke 2,17 edo 2,69 € truke.\nHauxe da Zatiketak Bidertuz ipuinaren aurkezpen-bideoa:\nEta hemen 2012ko Durangoko azokan Maiderri eta Unairi, sortzaile taldeko gurasoetako biri eginiko elkarrizketa:


Sei mila ikasle getxoztarrek parte hartu dute menpekotasunak prebenitzeko tailerretan - Getxo - Hiruka.eus\nSei mila ikasle getxoztarrek parte hartu dute menpekotasunak prebenitzeko tailerretan\nHiruka.eus 2017-07-24 11:11\nSei mila bat ikaslek parte hartu zuten Getxoko Udalak menpekotasunak prebenitzeko antolatutako egitarauetan, amaitu berri den ikasturtean. Zehazki, parte-hartzaileen kopurua 6.025ekoa izan zen, 2015/2016an baino %30,98 gehiago. Aurreko ikasturte hartan 4.600 izan ziren prebentzio-tailerretan jardun zutenak.\nUdalerriko 14 zentrotako (13 aurreko ikasturtean) haurrek eta gaztek parte hartu zuten joan den ikasturtean programa orokorretan eta geletako tailerretan, ahalmen pertsonal positiboak (gestio emozionala, baloreak…) bereganatzeko, sustantzien erabilpen ezegokirako arriskuak murrizteko eta baita teknologia berrien erabilpen egokia sustatzeko ere. Inplikatutako irakasleen kopurua 285 izatetik 296ra pasa zen.\nHazkundea, neurri handi batean, Haur Hezkuntzako zentroen inplikazio handiagoagatik izan da, Getxoko Udalak azaldu duenez: "batez ere, ikasgeletan Emozioen Heziketa lantzeko hazten dabiltzan motibazioagatik. Horren adierazgarria izan da irakasleei zuzenduta pasa den maiatzean antolatutako Emozioak ezagutzen eta kudeatzen izenburuko jardunaldian 75 pertsonak parte hartu izana".\nHaur eta Lehen Hezkuntzetako kasuan udalerriko 12 zentro publikotako eta pribatutako 3.800 ikaslek lan egin zuten (aurreko ikasturtean, 2.653k), 197 irakasleren laguntzagaz. Jorratutako gaien artean egon ziren heziketa baloreak eta ohitura osasuntsuak, eta tailerretan ere parte hartu zuten, esate baterako, gizarte sareen erabilpenari lotutako arriskuei buruzkoan. Parte hartu zuten ikastetxeak honakoak izan ziren: Andra Mari, Juan Bautista Zabala, Larrañazubi, Romo, San Ignacio eta Zubilleta eskolak, Geroa eta San Nikolas ikastolak, eta Azkorri, Divino Pastor, Nuestra Señora de Europa eta Trinitarias ikastetxeak.\nBestalde, zazpi zentrotan landu zituzten drogamenpekotasunen prebentzioa, alkoholaren eta tabakoaren arriskuak eta gizarte sareen erabilpen arduratsua. Tailer horietan 2.225 gaztek parte hartu zuten, 99 irakasleren laguntzagaz. Saioak honako zentroetan egin zituzten: Julio Caro Baroja eta Aixerrota institutuetan, San Nikolas ikastolan eta Azkorri, Divino Pastor, Nuestra Señora de Europa eta Trinitarias ikastetxeetan.\nUdalak azpimarratu du, "beste urte batez mantendu zela ikasgela barruan ikastetxeek egindakoen tailerren eskaera, hau da, hainbat entitatetako teknikari adituek (Etorkintzak, Ortzadarrek, Hagitzek, Ertzaintzak...) gidatutakoak". 2016/2017ko ikasturtean mota desberdinetako tailerrak burutu ziren, hurrengo gaiei buruz: menpekotasunen prebentzioa (sustantziena edo sustantziarik gabekoena), Gizarte Sareen erabilpen egokia, sexu eta heziketa afektiboa eta alkoholaren kontsumoaren arriskua.


Egunerokotasunean emakumeek* indarkeria psikologikoa, sexuala, ekonomikoa nahiz fisikoa pairatzen dute hainbat intentsitatetan. Kasu askotan, egora hori erailketaraino iristen da, gizarte antolamendu patriarkalaren ondorio zuzen gisa. Gipuzkoako Goierri eskualdeko emakumeak ez dira salbuespena.\nIndarkeria matxista arazo konplexua da eta hori konpontzeko erantzun integralak behar dira. Urtean zehar hainbat prebentzio programa eta kanpaina garatzen dira, baina morez markatutako eguna azaroaren 25a izaten da, non herritarrak, mugimendu feministak zein administrazio erakundeek bat egiten duten, eta ahotsa altxatzen duten errealitate gordin honen aurka.\nEgun horren inguruan zenbait ekitaldi eta ekintza antolatzen dira bereziki herritarren kontzientziazio, sentsibilizazio edo ardura sustatzeko xedez, eta baita salaketa tresna moduan ere.\nHelburu berberarekin Goierriko sei herritako berdintasun teknikarik beraien udalen babes osoarekin, berdintasuna sustatzeko bide berriak eraikitze aldera, lehenengo aldiz Goierri osora zabaldutako sormen lehiaketa bat antolatu dute. Hain zuzen ere, Beasain, Lazkao, Legorreta, Ordizia, Segura eta Zaldibiako udalak dira ekimen honen sustatzaileak, eta dagoeneko lehiaketan parte hartzeko izen ematea zabalik dago. Lehiaketan parte hartzeko azken eguna abenduaren 4a izango da.\nLehiaketaren gaia COVID-19aren pandemia eta emakumeen aurkako indarkeria da. Gaia ardatz hartuta lana bideo formatuan aurkeztu behar da, baina bertan agertuko den grabaketan edozein sorkuntza mota agertu ahal izango da. Adibidez, marrazkiak, eskulturak, argazkiak, bertsoak, idazkiak, irakurketak, dantzak, antzerkiak etab. Bideoak gutxienez 3 segunduko iraupena izan beharko du eta gehienez 300 segundukoa (5 minutu). eta banaka edo taldeka parte hartu ahal izango dute NAaren arabera Gipuzkoako Goierri eskualdeko herri batean erroldatuta dauden edozein adinetako biztanleek, baina adin txikikoak izatekotan adin nagusiko arduradun bat izan beharko dute.\nSariei dagokienez, puntu gehien lortzen dituen lanetik hasita hurrenez hurren Goierriko saltoki txikietan gastatzeko 200€, 150€ko eta 100€ko bonoak banatuko dira, eta hauez gain udal sustatzaileetako lehengo sailkatuei 50€ko bonoak emango zaizkie.\nLehiaketari buruzko informazio gehiago eta parte hartzeko esteka honako orrian aurki daiteke: labur.eus/goierrinindarkeripe